Cancer State 4 Tiang Hmanh A Damh Khawh Mi Kawl Sii Tha Taktak Mi Hi Rak Ding Ve Tuah. – Onlinenungak\nCancer State 4 A Damh Khawh Bak mi, A damh Lawng si lo In Cancer a Hrih Pawl Zong tang lo bak in a tha mi Kawl Sii Pakhat\nDamnak hi sizung um le si ei piak ah hin kan rak ruahnak in caa kan rak rel ah cun kan kut banh khawh le phaisa thazaang tampi dih hau lo kan inn chung cia ah kan rak ngeih mi pawl lila khi damnak sii tha an rak si. cu caah, ngandamnak lei cabia le sii hna mifim thiam sang hna nih an kan share mi pawl hi tloh lo in rel ve law, na pum chung fahnak dam lo nak hna fawi tein rak i thlomh ve.\nDamnak Cu pathin sin in a ra mi le pathian kut ah a um rual rual in, kanmah lei in kan tuah ding mi rian a um ve caah, cu kan tuah kan ei kan i thlomh mi Bawipa nih thluachuah nak thawng in damnak hi hmuh a si. cu caah, kanmah lei tuah ding rian hna cu tloh lo in tuah i zuam ve hna u sih. kan pum cung fahnak pakhat a um ah cun ka luthlung in ka kechik tiang nih a in caah, kan pum cu kan i dawt bak a hauh caah, damnak sii tha cu thcamnak he din ei piak khawh i zuam hna u sih.\nThluak Cancer, cuap cancer, thin cancer, Pawpi cancer, Nauin cancer, Hnuk cancer, hnawng cancer etc. tibantuk cancer a si mi poah hi a dam kho ti lo ding zawtnak pakhat bantuk in ruah zungzal mi a si. a caan hman teah thlom lo ti bantuk le state 4 phak hnu ah cuna dam kho ti lo thih pi ding ah ruah mi zawtnak pakhat a si nain, a tu kan langhter mi sii Nih hin cancer ci a hmih bak tiah sii lei thiam pakhat nih alanghter mi a si caah siaherhnak he ka vun i share than hna.\nLaia holh ka cham bau duh caah, hmanthalk in langhter mi an si pawl hi kawl ca tete ka vun chim lai i a theih zia nan ka thiam lai. nan theih ve lo cun kawl ca a thiam mi a min lai hloh in a thei mi nan rak hal cio ve hna lai.\nCancer Sii a dip in tuahnak ding ah a herh mi cu\nငှက်သိုက် ၅ ကျပ်/\nHi A Cunglei langhter mi sii an mi pawl hi a dip in an tuah hna hnuh ah an dih lak in na cawh lai i na din piak lai. mah sii hram hi ရင်းတိုက်မြစ် ttimi khi a si.\nMah Sii Hram khi facang na tawlnak hang he na tat lai i, Mah na tat mi kha steal keu 1 vuikhat din nikhat ah voihnih din in na tuah lai i nikhat voi 2 na din a si ah cun na cancer hrih bak in a damh lai.￼\nMah i na din ka ni 3 hrawng ah cun na paw a lin bantuk in an um lai i um zia a har ngai lai. sinain na din ni 4 nak hrawng ah khin cun ihkhun i a tho bak lo mi zong nikhat hnu nikhat that lei a panh lai.\nHi hi Kumkhat chung na din piak a si ah cun na dam hrim lai tiah sii lei thiam pakhat nih cun a vun langhter.\na that tuk caah siaherhnak he tiah sii lei thiam pa nih cun siahernak he a vun share. zumh lo in u lo in tuah piak khawh tu rak i zuam ve. cun na siaherh mi, na hawi kom nih an theih ve nak hnga share ve ding ah a kan sawm.\nCozah sii nak in Natural sii pawl nih zawtfahnak hi adamh pin ah atha bak mi a si caah tuah khawh cio din khawh cio rak i zuam ve law dam nak tlamtling hmu ve hram ko tiah siaherhnak te he Media 9 news Nih a vun langter.\nCredit :Media 9 News\nNgandamnak Caah Taklawng Te In It Hi Zeitluk In Dah A That Ti Hi Van Rel Ve Hmanh, A Rak Tha Taktak Pei Si Hi\nMifim Thiamsang Pawl Nih Hlathlainak An Tuahmi Ah Pa Nak In Nu An Thluak A Tha Deuh An Ti Ko Hih\nA duh tuk mi nu nih pasal a van ngeih taktak ah cun zeikhua hmanh ruat kho ti lo in hi thil hi a tuah nak a si\nMinung Hi Khoika Kan Umnak Hmanh Ah A Biapi Bikmi Cu Ngandamnak A Si, Zeitluk Ram Tha Um Hmanh Ah Ngandam Lo Cun San A Tlai Lo, Cu caah Kan Ngandam Khawhnak Hnga Mah Hi Rak Tuah Piak Ve


“Ka Mipi, Ka Ram Le Pathian Ram Caah Ka Dir Peng Lai.”- Dr.Sa Sa – Kawltu Team\n“Ka Mipi, Ka Ram Le Pathian Ram Caah Ka Dir Peng Lai.”- Dr.Sa Sa\nKan Laipa Dr.Sa Sa biachim mi cu uar um kho taktak si. A lungput hi uar lo awk hrim a tha bak lo. Dr. Sa Sa nihcun a tu lio politics kong he pehtlai in “Ka Mipi, Ka Ram Le Pathian Ram Caah Ka Dir Peng Lai.” tiah a chim. Hi bantuk bia van theih cu thinlung aa nuam tuk hring hran ko. Kan Laipa lungput hi upat awk tlak cu a si hrim hrim ko. Mirang tampi sin ah biachim nak zong a nei fawn.\n← Trump Sizung um lio i a thil tuahmi hi uar um tak tak\nB.Lal Tha Chin Nih Van Lal Sailo Hla Bak A Van phomh Ve Cang. →


San Dah Piak Le Buai He, Covid-19 Zawtnak Kan Kai Dih Cang Lai.Kan Kai Sual Ah Cun Hau Mawh Dah Silai? – Chintanbo\nCozah zung le bank riantuannak ai hel kho ti lo ahcun ralkap uknak aa cawl kho ti lai lo, a tlu colh lai. Kan lung ai rual i pumpak cio kan i tel ko ahcun Min Aung Hlaing tham cu kan tei colh ko lai, atu hmanh khi ‘kai chuah sual cikcek cang hi ta’ tiin ai ther len cang ko lai.\nChin mino hna ralkap cozah dohnak caan tha nan ngeih hi nan iuar dingah ka ruah. Nan ngeihmi caan tha kha raltha tein hmai nawr khawh i zuam chih uh. Dothlennak nih pasaltha le nusaltha a hrin tawn hna. kan miphun chung in bochan thlak pasaltha le nusaltha nan chuak lai. Kan zoh thla tuk hna.\nNan ule chan ah kan si khawh tawk kan i zuam, thisen tampi, nunnak tampi, hremnak le temtuarnak phunphun tampi kan tuar nain kan hlawh a tling kho lo, nanmah chan ah kan hlawhtling hram seh. Kanmah chan i kan hlawh tlin lo ruangah nanmah chan ah nan tuar, nanmah chan i nan hlawhtlin lo ahcun nan naule, nan fale chan nih an tuar te lai. Ram ca le miphun caah tuanbia dawh tial khawh izuam hram uh. Kan thinlung dihlak in kan in dirpi hna.


Breaking News: Khah D-Day Ruangah Thantlang le Hakha in khuami Sual Nak Ngeilo 21 hliam an tuar i Panga Nunnak a liam – Chin World News Evening\nSeptember 20, 2021 September 20, 2021 Salai Van Chin News\nBreaking News: Apoituk ee! D-Day Ruangah Thantlang le Hakha in khuami minung 21 hliam an tuar i panga nunnak a liam. National Unity Government NUG nih Myanmar ramhuap 2021 September 7 i D-Day an thanh hnu Chin Ramkulh chung peng cheukhat ah ni fatin kap hnih kahdohnak le SAC lei nih mipi hrocernak meithal le bomb an puah peng ca ah khuami minung 21 hliam an tuar i minung panga an nunnak a liam.\nSeptember 7 bak khan D Day thanh hnu Thantlang le Hakha khuapi chung ah SAC nih hmunhma an lak i bomb le meithal duh poh hmang in zaan fatin i hrocernak le mizapi lei tlerhkhawnnak an tuah. Hi bantuk an tuahsernak ruang ah mizapi lei hliam an tuar an nunnak aliam lawng si loin inn le lo tiang a rawk mi a tam.\nThantlang le Hakha khuachung kahdohnak a chuah hnu The Hakha Post nih thawng kan laak mi zohchih in hliam a tuar mi le a nunnak liam mi fonh minung 26 an si. Hi chung ah Thantlang in minung 5 nunnak a liam i minung 15 fak ngai in hliam an tuar. Hihi The Hakha Post nih kan hlat khawh vial chung in langhter mi an si i kan theih khawh lo mi zong an um kho ve.\nThantlang khuapi chung in nunnak a liam mi hna hi bomb puah ruang ah ngakchia pakhat le bomb tongh sual ah ruang ah pafa 2 Tlangpi khua mi pakhat le Pastor pakhat SAC nih kahnak in a nunnak a liammi an si. Cun Hakha khuapi chung in hliam a tuar mi hna hi a dihlak ah minung 6 an si i mizapi lei in a nunnak a liam mi cu an um lo tiah kan theih. The Hakha Post


Kan Lai Catial Thiam Salai C Alexander Fake Account Hmangah An Lunghrinh Cu A Poi Ngai – chin11news\nHomeHmuhningKan Lai Catial Thiam Salai C Alexander Fake Account Hmangah An Lunghrinh Cu A Poi Ngai\nKan Lai Catial Thiam Salai C Alexander Fake Account Hmangah An Lunghrinh Cu A Poi Ngai\nMarch 24, 2019 chin11news Hmuhning\nLai FB Fake Account…:- Tuan deuh ah, “Siang Bawi na si maw?” an ka ti. Hlanah cun, “Cehrep” na si ko an rak ka ti. Kei cu “Ka si lo” ka ti cun a dih—ka si lo, si ko. Fake Account ka hmang bal lo. Tuzan cu inn ka phanh tlawmpal ah computer ka on, “Mai Dingdi Par na si” tiah tongta phomh in minung pahnih nih an ka tongh ko e. Zei ruangah dah a cu “Mai Dingdi Par” timi cu an ka puh duh hrimhrim hnga ti khi tlawmpal cu ka ruat.\nZeidah an duhnak, ho nihdah a forh hna ti hna khi theih ka duh fawn. Conspiracy theory phun in an hnulei in fialtu le puhtertu ngei hna sehlaw ka dawhter. South Korea ram ahcun, Telecom company lianngan pathum an um. Cu lakah cun, KT timi cu wifi-egg ti phun a rak thawk hmasatu, vawleicung ah aa zaa bik kan si aa timi an si i an security a tthat bantuk in mah nih adeu ser le lih tuah ngah lo dingin control a tuahtu company a si. A hmangtu caah hna a thiang. An man zong a fak deuh ve.\nKa internet ahhin Facebook account deu pakhat ser ulaw, sml 12 hmanh a rau lai lo, an thah colh. Na min, na address, na id number, na phone number a herh dih. Korea ram ah cun porn tehna duh tawkin zoh khawh si lo. A zoh khomi zong cu an um tthiam ko men lai nain, a felmi telecom an hman ah cun a ngah lo. Zei theih huaha loin conspiracy phun in ka min thahnawn nan itimh rih ahcun, kan zoh sawh ve ti hna lai lo.\nLaknak: Salai C Alexander FB


Min Aung Hlaing A Ruak Kuang Bak He Zalam Tlangah Laam Pah Bu Bak In An Chawi (+Video) – Onlinenungak\nMin Aung Hlaing A Ruak Kuang Bak He Zalam Tlangah Laam Pah Bu Bak In An Chawi (+Video)\nTulio vawlei cung a linsa taktak mi le a hninsai taktak mi cu kan kawlram ralkap uknak nih Aana a ting mi hi a si. Mah Aana ting a si tik ah kawlram mi nih bia tak tein in duh lo nak an langhter i hliam hma zeimaw zat an tuar pin ah nihin chun ah kawl siangakchia nungak note cu Police pawl nih an kah i a nunnak tiang a liam phah.\nCu ti cun vawlei cung rampumpi nih kawlram cu a cuanh cang, mipi an thinhung chinchin i heh tiah chun he zaan he duh lo nak cu an langhter. Mah lak ah cun kawl ralkap lu bik Gen-Min Aung Hlaing cu Pasal pa 4 bak nih Min Aung Hlaing a thi R.I.P tiah ruak kuang ah cun an ttial i a hmai lei ah a hmanthlak an i tar riangmang i, lam baak ah heh tiah a ruak kuang cu an i chawwh pi i Capo seih nak bak ah heh tiah an laampi, amah vial cu an ti khawh ti lo tik ah mah ti bak hin an tuah cang minung zong ah an chia ti loh.\nA Video an thlah mi hi rak zoh ve hmanh i hmuh ve seh law zeiti i tuah dek a duh hnga.\nKan Mak Ko : Mizapi Vote Lawng Duh Tung I Harnak Ton Caan Ah Zamtaktu MP MLA\nZingzan in Myannmar ramchung ah Ralkap duhlonak langtertu mizapi cawlcangh ka zoh. Mizapi an cawlcangh tha ngai te. Lung a hmui.Chin state ah mizapi zong nih duhlonak an langter. Upat kan pek hna. Teinak hmu ko hna seh. 2020 thimnak ah NLD le Party dang in MP/ MLA a cuhmi pawl mui a langlo ti a si. Mizapi vote cu an duh tuk nain harnak chung kan luh um lio le kan ton can ah an kan tlau tak dih. Tuphawi eih Cenghngia cu anmah pawl kha an si ko. Ei lawng chuak le tuanza timi cu anmah bak an si. Miphun le ram dawttu si loin mah le chungkhar lawng a dawtu an si. Ram tizu lawng dawp duh tung i harnak ton can ah a ziaphelmi tihnung an si.\nHruaitu tha le miphun le ram a daw taktak mi hna cu ram le miphun nih thatnak hmuh ah an i lawm i harnak le buainak toncan ah harnak le retheih tuar in mizapi hmai ah an kal an dir. Mizapi caah retheih an tuar. Dawtu taktak cu harnak ton can ah an lang tawn.Tutan kawlram buainak hi mizapi uknak le Ralkap umnak a paih lio pi a si. Mizapi nih maw kan tei lai, Ralkap nih dah? Ralkap uknak chiatkhat le thatlo cu ram mizapi nih kan ton tuar tuk cangmi a si. Ralkap nih hram2 in uknak a tleih chungah Ram a tlakchiat ning le mizapi kan retheih ning le sifah ning cu chimpit a si. Tutan ah mizapi uknak le ralkap uknak a paihnak ah Ralkap nih hriammam le thazaang a hman. Mizapi nih lungrualnak kan hman thiam a herh tuk ve.\nMizapi nih zeitin dah kan doh lai.Ralkap uknak a ho hmanh nih cohlan lo ding. Mizapi nih teinak kan hmuhnak ding ah lungrual tein ralkap uknak lakmi doh cio ding. Cozah riantuan department kip nih office kai lo, Ralkap nih uknak ding rian pekmi cohlan lo, dictors le nurses, siang ca chimtu hna nih office kai lo le Actors & Actress, mirum le mizapi hna nih lungrual le raltha tein kan doh ahcun kan tei hrim2 lai. Mizapi nih duhlonak langhter mi Belkheng tum, kutdong pathup hmuhsak le Lamzawh duhlonak langter zong hi a biapi tuk.Ralkap thazaang hmang in uknak hramhram in a la tu Myn Aung Hlian nih rian khihmi kawl le a bik in tlangcungmi nih cohlan bak lo ding a biapi tuk fswn.\nCozah riantuan kip nih rian kan tuan lo ahcun zeiti hmanh in ralkap nih uknak a kalpi kho lai lo. Mizapi lungrual le raltha tein kan i funfom can a tu hi a si. Lungrual tein kan doh ahcun kan tei hrimhrim lai. Mizapi nih kan tei ahcun ralkap sermi 2008 phunghrampi kan hlawt lai i zauk phung hrambunh in rampi phunghrampi kan sir khawh lai zumh a um. Tlangcung mi nih kan duhmi Federal Democracy zong kan hmuh lai tiah zumh a um ngai. Ralkap nih a tei ahcun Ralkap kuttang ah um thai a fawi. Teinak cu Pathian ta a si.Kan ram cu mizapi ta a si. Mizapi nih teinak kan hmuhbak ding ah lungrualte le ralthate in tangti cio hna u sih. Kan ram ah luatnak le deihnak a um khawhnak ding hnga Pathian nih teinak kan pe ko seh. Credit:Mc Dawt


Wow ! Van Hlei Sung Hla Thar Cu A Mak Law Law (Official Music Video). – Kawltu Team\nWow ! Van Hlei Sung Hla Thar Cu A Mak Law Law (Official Music Video).\nTutan Van Hlei Sung music video thar cu a mak law law. Tutan a hla thar cu a thiam law law khi si. Tutan a hla sakmi Pathian thangthatnak hla “Ka Celh Hrim lo” timi hla asi. A thiam law law khi si. Thinlung zong a tong ngaingai. A tanglei bik ah a video a um lai. Van Hlei Sung hi cu uar um kho taktak si. Mithli tla deng bak in ka ngaih ko. Mizo pawl nih siseh a sullam cu ka thei lo nain ngaih a nuam taktak, na thiam taktak tiah an fak ve fawn.\n(A video na zoh hlan ah a hmanthlak dawh taktak mi pawl hi van zoh ta rih) Kan Lai hlasakthiam Van Hlei Sung hmanthlak thar pawl cu aa dawh kho taktak. A hmanthlak pawl cu zoh a nuam law law khi si. Hlasakthiam ve si, muidawh va si , uar um bak ko. A pumrua siseh a tha taktak fawn. A tanglei bik ah Mizo hla a sakmi zong ka van share chih. A hairstyle le a hnipuan tuah cu aa tlak kho taktak si.\nVideo Thar https://www.youtube.com/watch?v=9hgMex2znaA\n← Cu Tluk Mizo Nu Pawl Ralthat Khawh Cu Dah (Video He).\nWOWO: Vawleicung Evangelist Minthang Billy Graham Fapa Franklin Graham Nih Donald Trump Sin ah lawmhnak Bia A Chim. →


Chin Community of Indiana - Home | Facebook\nYou were redirected here from the unofficial Page: Chin Community Resource Center\nSee more of Chin Community of Indiana on Facebook\n6,414 people follow this\n2524 E Stop 11 Rd (463.37 mi)\nContact Chin Community of Indiana on Messenger\nPublic & Government Service · Community Service · Chinese Restaurant\nZophei Baptist Church\nChin's Got Talent\nChinese Restaurants in Indianapolis, Indiana\nCatholic Charities Indianapolis Refugee and Immigrant Services\nPlacesIndianapolis, IndianaRestaurantAsian RestaurantChinese RestaurantChin Community of Indiana\nCongratulations!🎈 Officer Bawi Za Lian.... Indianapolis um kan Chin miphun chungin a hmasabik police a kan ttuanpiaktu ding na si caah kan in lawmhpi. Kan miphun/community nih kan in herhnak ding a tampi lai. Na miphun le community caah thazaang tampi na kan chuahpiak khawh lai ti ruahchannak kan ngei. Na hnu in dir pi kan i zuam peng lai i hmun khat ah CCI he rianttuan tti khawh kan i zuam lai. Pathian nih lam i ln hruai seh law zohchun tlaak le bochan tlaak ah in hmang zungzal seh. Upatnak le lawmhpi nak he, Chin Communitty of Indiana (CCI)\nChin Community of Indiana added 7 new photos — with Salai Biak.\nNizan April 21, 2018 - Chin Community of Indiana (CCI) General Assembly meeting ah CCI tuanbia ah thil biapi takmi pakhat kan lim. CCI constitution zoh thannak kan ngei i, major amendment kan tuah. Cu amendment nih cun CCI organization structure tampi a thlen.\n# CCI nih 'Board of Directors' le 'Executive Committee' tiin body pahnih rak ngeih a si. Mah cucu tutan General Assembly ah hin pakhat ah fonh a si cang. Board of Directors ti lawng a si cang lai i, (25) Board members ...tel a si lai. Cun Board members hna cu quaterly meeting an ngei lai. Cun top (6) position a tlaimi hna kha Executive Committee tiah kawh a si lai. Cu Executives hna cu regular meeting a herhningin an ngei peng lai i CCI Staff hna cu direct management an tuah hna lai tbtk hna kha ai tel.\n# CCI President Pu Van Ceu Uk sin in CCI tuanbia zoh thannak le CCI nihin dirhmun hna chimnak a ngei.\n# CCI Secretary Salai Biak L Sang sin in kum dih report peknak a ngei. Cu report a pekmi cu details in CCI Websites; www.indychins.org ah hmuh khawh a si lai.\n# CCI treasurer Billy Lungte sin in CCI Financial report peknak a ngei.\n# CCI Staffs hna simi Pu Moses Lian le Pu Henry Mang hna sin in report peknak le siaherh chimnak zong an ngei ve hna. Mah hi assembly meeting nih hin CCI staffs hna cu lawm man bonus $3000 ve ve in pek dingin bia kan khiah piak hna.\nMeeting kaimi dihlak (56) kan si. Church 24 in delegates hna an phan cio hna i, Chin Community tuanbia ah minung tling bik in meeting kan tuah mi a si.\nChin Community of Indiana added 7 new photos.\nApril 21, 2018 Chin Community of Indiana (CCI) General Assembly Meeting today- Nihin General Assembly cu mi kan tling ngai. Church kip in upa le delegate hna tam ngai nan rak phan cio mi hmuh si i, lawmh lo awk a tha lo. CCI hi Chin miphun hna lungrual tein rian kan tuan ttinak hmun a si.


A Poi Taktak! Nihin Naypyidaw Thil Cang Cu Ngaihchia Tuk – Chin World News Evening\nTutan kan kawlram dirhmun le sining cu thin a phang in a poi kho taktak khi si. Atu hmanh ah thihnak tiang kan tong cang va si kaw zeican khi dah thingphang le lung rethei in kan um rih lai timi ruah ah thin lawngte i damh si cang. Hi kong he pehtaiin nihin thil cang cu lung a nuam hrim lo. Kawlram ralkap duh lonak sandah piah a linsa chin lengmang cang. Kawl ralkap nih Internet line an phih khawh sual mi a si caah hi ca hi Kawlram um mi Chin mipi dihlak nih an rel khawh nak lai a rannak in share rak kan tuah piak ve. Ralkap duh lo langhternak sandah piahnak hi ngol awk a ttha rih lo.\nRampi Sandah piahnak ralkap duh lonak langhter nak cu nihin in ralkap nih khuaci mui in an cuanh cang. Nihin ah Police nih Meithal tiang an hman cang ruang ah minung pakhat a nunnak a liam tiah kan theih. Sandah piahnak hi nihin dirhmun tiang lawng ah kan ngol ahcun Kawl ralkpa an i lawm tuk lai. Kawl ralkap kan cawlcangh bak in mipi an lau, an dai colh tiah an ruah lai i hlawhtlinnak aum ti lai lo.\nSandah piahnak kan ngol ahcun zeidah a cang chinchin lai. Nihin lawng in ralkap nih biatak tein mipi hronak, renghnak le thihphaihnak an tuah a si. Kawlram State cheukhat ah Curfew an phuan zong nihin lawng in a si ti ko usih. Cu caah kan ngol colh ahcun Curfew kan tuah ralkap nih order kan chuah i kan hro hna ahcun mipi an cawlcang ngam ti lo. Cucaah hmailei zong ah mipi cu kan hro hna lai i an tih peng ko lai, a phungmen lawng in an au mi asi ko an kan ti lai. Tutan mipi nih kan hal mi zong an kan pek lo hlei ah zeihmanh ah an kan rel lai lo. Cu caah Sandah piah ngolh hi kan duh mi kan hmuh lo lawng si loin, ralkap nih neknak ah an kan hman lai.\nThaizing lei zong din loin peh peng rih hna usih. Chin ramkulh dihlak zong. Sandah piah ngol loin peh peng rih uhsih. US UN. I JC ti bantuk nih Kawl ralkap le mipi karlak cawlcanghnak a ngiat cuahmah lio asi. Nikhat nihnih vial lawng piah in ngol ahcun sullam ngei lo a si lai. Thaizing kan i din rih lai i hmaizarh lei ah kan piah tthan te lai ti awk a ttha lo.\nCu caah kan duh mi kan hmuh hlan lo cu pehzulh lawlaw in piah a hau. Chin miphun dihlak hruaitu upa dihlak, thaizing lei zong peh peng rih hna usih. Tutan cu kum 1988 lio bantuk a si ti hrim lai lo. Nikhat cawlcanghnak hi vawleipi nih an kan hmuh colh cang. Cu caah pehtlai tein au peng rih usih. Ramdang khuasa chim mi dihlak zong voikhat sandah piah kha a za ti hrim ve hlah uh.\nKawlram nan unau le ralkap uknak hrawh khawhnak ding caah pehtlai in rak au peng ve rih uh. Rak share cio hrim uh ngol awk kan tha lo hih. A lak lawh ah kan dir lio a si teinak a nai ko cang. Hawidang an piah lio ah piah ta ve usih tiah nikhat nihnih lawng sandah piah in ngol kha cu tihnung chinchin asi.


Kum 21 Rauh Hnu Ah Miss Universe Dawh Zuam Nak Ah Tuan Bia Thar A Tial Minu Harnaaz Sandhu – Thechinlandtoday\nKum 21 Rauh Hnu Ah Miss Universe Dawh Zuam Nak Ah Tuan Bia Thar A Tial Minu Harnaaz Sandhu\nadmin December 13, 2021 Leave a Comment on Kum 21 Rauh Hnu Ah Miss Universe Dawh Zuam Nak Ah Tuan Bia Thar A Tial Minu Harnaaz Sandhu\nIndia nungak kum 21 mi Harnaaz Sandhu nihtukum kum 2021 Miss Universe zuamnak ah teinak a hmuh. Nihin December 13 zinglei ah khan vawleicung ram 80 in nungak mui dawh rual miss universe zuamnak cu a donghnak khar a si. A donghnak bik ah hin a voi 3 nak ding ah India nungak nih teinak a hmuh. Kum 1994 ah khan Sushnita Sen le kum 2000 ah khan Larra Dutta hna nih India aizawh in miss universe zuamnak ah teinak an rak hmuh cang. Tukum miss universe zuamnak ah Harnaaz Sandhu nih teinak a hmuh hin India nungak nih kum 21 hnuh ah tianbia thar an tial than a si.\nTukum zuamnak ah teinak a hmutu India nungak Harnaaz Sandhu hi lemcanthiam le model rian a tuan lio mi a si i amah hi India ram state pakhat Chandigarh state um mi a si. Lemcan le model rian lengah cacawnnak lei zong ah hawihlei in a thiam mi a si i kum note a si nain Public Administration subject ah Master Degree a cawnglio mi a si.\nSagaing Ramthen Ayardaw Peng Keba(ကဲဘာ) Khua Mipi Um Nak Inn 100 Leng Mei In An Khangh →\n← Madalay Sii Sayama Le A Vapa Thahnak Kong Thawng Fiang


VICE PRESIDENT NIH DONALD TRUMP RIAN A CHAWN KHAWH MAN – The Chinlung Post\nDecember 25, 2020 admin Local News 0\nVice President Mike Pence Nih Trump Cu President Tian Achawn Khawh Men.US Intelligencer nih a tial ningah, Ni zaan tihni ah khan, President Donald Trump nih Oval Office( President Zungpi) ah Mipawimawh tak tak pawl sawmin biaceihnak khunkhan tak a neihpi hna i, Martial Laws maw, Cozah nak an tlaih khawhnak kongkau an i ceihhmai hna ti’ah thawng theih asi.\nRelchih:Trump Hi Chiandeih Lungput A Ngei. Trump hi midang cungah ngeihthiam nun a ngei. A tuan caan chungah midang ngeihthiam nun le tlangtla tiang a ngeihthiam. North Korea nih a hremmi pa USA pa cu a tuan tlawmpal ah an vun thlah cawlh nain a nunnak tu a liam. Turkey nih a tleihmi Pastor pa cu Trump nih a luat ter rih. ISIS pawl an ci a hmih hna. Vulei cung nih an ti, bia a chimmi cu a tuahbak tikah ram kip nih an tih. A kuttang a fellomi cu a zuah hna lo.\nKhrihfa a kan dir kamhtu a si. Atuah sernak hi khuaruah har Mang tara taktak longte an si. Israel nih ai bochan bikmi Chiandeih bang an I bochanmi pa a si. Ka chanchungah tuanbia chungah roling taktak pa a si. Kei ka nun chungah cun amah tluk a pasalmi le pa raltha ka hmu ti hna lailo, hmailei chan zongah an um ti lailo ka zumh. Hlan tuanbia zongah Abraham dah tilo, a mah atlukmi minung an um lailo.\nTuchun cu mithinlung chungah pasaltha roca a tial cang. Republican cu chimlo Democratic zongnih an dirpi ve cang. Senate pawl zong nih an dirpi ve cang. House aiawhtu hna zong nih an dirpi taktak ve cang.January ni 6 cu teinak a hmuh Lai ruahchih taktak a si cang. Cun state dang pa 6 zong cu vote Audit tuah liopi a si , bantuk in an hmuhmi lih vote cungah mipi sinah an phuan cuahmah caah, mipi cu an thinlung Trump leiah an I mer cang.\nTeinak cu a ra lio, caan nih a vun ratpi lio. Vulei Chiandeih bantuk a si. A tinhmi cu tutanzarh ah thil tampi, power a hman chih. USA caah a herh a timi cu Democratic pawl bia cu a hnulei a chit I a herhmi a tuah ngam tu pa a si. Democratic caah cun Trump hi Chiandeih tumpi nakin an tih deuh cang.Chiandeih nih zu fate a rak ngeihthiam timi tuanbia kha natheih bal ko lai. Cucu Trump hi a si. A pasal I, dawtnak a ngei rih.By JTZT


Vawlei Cung tuanbia Ah A Um Bal Rih lo Mi A Voikhatnak Pa Nih Fa A Hrin Bak Ko Hih – Chintanbo\nJanuary 14, 2021 admin THAWNGPANG 0\nVawlei Cung tuanbia Ah A Um Bal Rih lo Mi A Voikhatnak Pa Nih Fa A Pawi I Fapa Pa3nak A Hrin. Hi bantuk thil sining tuak ah hin cun kan vawlei sinning hi a lintalet in a kal ko cang. Chan khat hnu chankhat in minung fimnak le thiamnak hna hi a sang chin chin i, Minung hna zong nih ningcang lo khuasak hi kan i tim cang ko.\nMinung sinak cun zumhawk a har ngai mi le co hlan awk a har ngai ka ti. Pa cang tha pakhat a si ko mi nih cun Nu rian chan timi hi cu a si a si kho lo, zeidang rian cu a poi lo Nau pawi le hrin hna hi cu Pathian Nih Nu caah Chiah Mi a si i, Pa cang pi nih hi bantuk dirhmun si ding a thim hi cu khat lei ruah cun a lung a thawng ngai ti khawh a si.\nMah Mipa A Min Hi Thomas Beatie A si I American Miphun Pakhat asi. A Mah Hi Vawlei cung tuanbia ah Pa a pakhatnnak Nau a pawi Mi ‘The Pregnant Man’ tiah Mitampi nih theih mi asi. A fapawinak hmanthlak pawl cu social Media ah a lar Ngaingai.\nCu Ahman thlak I Cheukhat Nu paawl nih cun an pasal le Min mention in “Keimah Aiawh ah Nau ka bawi piak ve mu ” tiah an ti hna. hi ti ngai te hin cu net generation ah cun nu nih nau pawi len hau lo in pa dang zong nih pawi khawh a si ko lai ti a dawh cang. Hhaaa.\nHi Ti a sitik ah hin Zeiruang ha dah pa pi nih cun Fa a pawi khawh tiah an vun hlathlai tik ah cun a sinak a rak i thleng mi a si ai tiah an leh hna. Hi ti nau a pawi nak a chan cun A thitmi a nupi nih nau a pawi khawh lo caah a nupi ai ah ka pawi piak tiah a chim.\nA mah pa nih hi fa pathum a hrin cang. 2012 ah khan a nupi he an rak i then i, a tu ah cun nupi dang he khua an sak ti lio a si. Sii lei thiamnak nih an chimning ah cun a tu tiang ah cun Pa taktak asi ko mi nih cun fa Ngeih taktak ti hi cu a um bal lo. sinain pa na si nak na thlen i na mui nai thlen lo poh cun pa nih fa a hring tiah na min a thang ve ko lai. A dinhdong tiang hi ca a rel tu nan cung ah lawmhnak kan ngei. crd:News&Knowladge


Malaysia: Chinmi 3 thihnak kong he pehtlai in minung 2 an tlaih hna | The Chin Express\nJames nih Chin refugee tuanbia cauk ‘National Library of Malaysia’ ah…\nKum 1 chungah Chin state ah minung 100 leng HIV zawtnak…\nChin Pa sin in meithal tampi le phone 6 an tlaih\nMalaysia ah Chinmi 2 nih a kan liamtak\nHakha ah mah nawl in sakmi inn hrawh ni cozah nih…\nMalaysia nih Kawlrammi telh in ramdangmi 21 a tlaih tthan hna\nUNHCR card aa tlaihmi Indonesia nu an tlaih\nSue Sha Htet nih a ngaihthiam ruangah Issani case an kharpiak…\nMoe Set Wine cu ram 3 in actor hna he video…\nEint Chit nih Vietnam ram hlasak zuamnak ah 3nk laksawng a…\nZuu din hi ttihnung tuk, cancer phunphun a chuahter\nInnpi Chin Malaysia: Chinmi 3 thihnak kong he pehtlai in minung 2 an tlaih...\nMalaysia: Chinmi 3 thihnak kong he pehtlai in minung 2 an tlaih hna\nMay 19 zingka 7am ah mawttaw accident in Chinmi 3 an thihmi kong he pehtlai in Malaysia palek nih Myanmar rammi 1 le Malaysia rammi 1 an tlaih hna.\nMawtaw ngeitu Malaysia rammi India pa M. Vasudavan, kum 56 cu Kampar khua i a inn ah May 20 zaanlei 4:30pm ah palek nih an tlaih.\nMyanmar rammi Chin pa Law Kee Thang, kum 20 hrawng cu Kampar khua i a umnak inn ah May 20 zaanlei 5:45pm ah an tlaih ve.\nPalek sakhan ah an hren hna i June 17 ah tazacuai an si te lai. Phungninglo Minung Luhpi Upadi le Lam Upadi in case an tuahpiak hna lio a si.\n“Myanmar rammi 14 a phortu mawttaw cu Nissan Xtrail a si. Myanmar rammi cu mawttaw cawknak nawl an ngeih lo caah Ah Hong nih Vasudavan cu RM300 a pek i amah min in mawttaw cu ai cawk,” tiah palek nih an chim.\nMawttaw cu Myanmar rammi Ah Hong nih ai mongh. Ah Hong le Vasaduvan hi aa theimi an si lo caah Law Kee Thang nih a pehtlaih ter hna.\nTang lam in a rami Chinmi 14 a phortu mawttaw cu May 19 zingka 7am ah lamtthennak tung ai pah i minung 3 an thi, 7 fak tukin an i khawng i sizung 2 ah palek nih an kuat hna. A hma fa tuk lomi 4 cu palek nih an tlaih hna. [a thimi 3 cu Paletwa ralzaam an si, ka hmet law a thimi kong relchap]\n“Kan tlaihmi 4 nih, Thailand ramri ah zaan 2 kan riah hnu ah kan dihlak in mawttaw pakhat chungah a kan ben, tlawmpal a kan kalpi hnu ah atu i accident kan tonnak mawttaw ahhin a kan tthial an ti,” tiah palek nih an chim.\nChinmi 14 a mongtu cu Ah Hong le a hawipa an si. Malaysia ah a ummi Chinmi an si. Mawttaw accident an ton lio ah an zaam i atutiang palek nih an hmu rih hna lo.\nLian cu Seihnam Journal ah Editor-in-chief a rak ṭuan. UNHCR zung i RSC department ah kum 4 chung holhlet le calet a ṭuan pah in Faiceu Journal ah 'editor' in a rak bawm pah hna. The Chin Express dirh a duh caah 2017 ah RSC ah rian dinhnak ca a ap i ni fatin Chin thawngpang le vawlei cung thawngpang phunkip a ṭial.\nJames nih Chin refugee tuanbia cauk ‘National Library of Malaysia’ ah a chiah\nKum 1 chungah Chin state ah minung 100 leng HIV zawtnak chawnh an tong\nHakha ah mah nawl in sakmi inn hrawh ni cozah nih a thawn\nMalaysia cozah nih UNHCR ralzaam caah khuate sak a ttha hnga...\nṬial Lian Thang - August 8, 2019\nJames nih Chin refugee tuanbia cauk ‘National Library of Malaysia’ ah...\nKum 1 chungah Chin state ah minung 100 leng HIV zawtnak...\nṬial Lian Thang - May 1, 2019\nHniang Zi - May 24, 2019\nVP Henry Van Thio, Chin ram ṭhanchonak rian zoh dingin a ra lai\nṬial Lian Thang - April 22, 2019\nChin state ṭhanchonak rian an ṭuanmi zohfel dingin Vice President Henry Van Thio cu Chin state peng 5 ah a ra lai,...\nThe Chin Express - Theihtlei cu Malaysia, US, Australia, India le Canada in tawlrelmi a si. Chin thawngpang le ni fatin vawlei cungah a cangmi thawngpang dik le rinhtlak ṭial khawh kan i zuam peng.


Thantlangpeng Chin Miphun Party Cu Zung Onnak Nawl Pek An Si Cang, Lawmhpi Cio Hna Usih – Chin 11 News\nThantlangpeng Chin Miphun Party Cu Zung Onnak Nawl Pek An Si Cang, Lawmhpi Cio Hna Usih\nBy Lal Maung Cung\nTutan Thantlangpeng Chin miphun party nih kan ton mi ngaihchiat nak le lungretheih nak kongah chun he zan he in khat tein a kan hnemtu dawtu miphun hawidawt ramchung ramleng miphun party dawtu vialte le Thantlangpeng miphun party chungtel vialte nan dihlak cungah kan i lawm tuk Bawipa tu nih nan kan dawt nak le nan kan hnemh nak cungah a letza in Thluachuah thar he lam in hruai ko hna seh. Kan i lawm tuk hringhran.\nTutan kan ton mihi hmailei kan miphun hruainak caah cawnpiak tu sisehlaw daihter i zuam cang hna u sih. Thantlangpeng Chin Miphun Party zong lungrual tein Chin National Party (CNP) in kan dir cang i (23.7.2020 ) ni ah zung zong kan on cang lai, zungon nak nawl zong pek kan si cang.\nThantlang kan party EC (55) chungah minung pa (3) lawng party dangah a lut mi an si, chungtel zong party dang ah ai thial mi an um lo. Cu caah khuate lei miphun party chungtel vialte zong lungkhat tein Chin Miphun Party (CNP) ah kutsik in dirti usih law miphun caah lungrual tein miphun rian tuan rih ko hna u sih tiah miphun min in upat nak he kan sawm kan nawl ko hna. Nan dihlak cungah kan i lawm tuk hringhran.\nLal Maung Cung


Laimi Vialte Nih Trump Vote Ding! A Biakam A That Khawh Ning Cu! – Chin 11 News\nLaimi Vialte Nih Trump Vote Ding! A Biakam A That Khawh Ning Cu!\nPosted By: victor victor August 11, 2020\nPresident Trump vun bih tuah hna usih, Tutan ah President a ttuan lio cuahmah mi Donald Trump nih President ka si tthan ahcun tiah mipi sinah hi ti hin bia aa kam, Cu a biakam mi cu zeidah asi timi a tanglei ah kan vun pehchap lai.\nPresident Trump nih cun a ra lai dingmi kumdongh lei United State Of America rampi ramhruaitu ding President thimnak ahhin teinak ka hmuh i ka tlin rih tthan asi ahcun atu nakin a let in nan caah thil tha deuh le thil lianngan deuh kan tuahpiak lai tiah bia aa kamh bak ko! Donald Trump cu kan theih cang bantuk in amah hi Business Man mi taru ngaingai mi pakhat asi i President lakkha zong ka ei lai lo tiah a rak chim i a rak ei lo mi kha asi. A tlin tthan ahcun a ram mipi caah zeidah a tuah te hgna timi cu ruahphu ngaingai mi asi.\nCun tutan Covid19 kong he pehtlai in US Rianttuan kho lo bawmhnak a pek dingmi kongah bawmhnak a pek tthan lawng si loin Tukum kum dongh tiang cu rianttuantu hna tax an pek tawn mi kha, Pek hau loin ngawlter chung rih a timh hna. Ram dawh tu taktak Pakhat cu asi hrim hrim ko Donald Trump hi cu a ropui kho taktak!\nTCL NEWS + Chinthinkers.com


NLD Cozah Lutlai U Zaw Htay Cu Min Aung Hlaing Keden Hnawhpiaktu Ah Ai Chuah Men Lai – Thechinlandtoday\nNLD Cozah Lutlai U Zaw Htay Cu Min Aung Hlaing Keden Hnawhpiaktu Ah Ai Chuah Men Lai\nadmin July 2, 2021 Leave a Comment on NLD Cozah Lutlai U Zaw Htay Cu Min Aung Hlaing Keden Hnawhpiaktu Ah Ai Chuah Men Lai\nNLD cozah chimhnak nawlngeitu le State Counsellor office director U Zaw Htay cu nai ah a rak luat cang tiah theih a si. U Zaw Htay hi DSA No.37 a dih mi a si i, 2010 USDP cozah lio ah President Office director le President Office chimhnak nawlngeitu a rak tuan cang mi zong a si.\nNLD cozah chan zongah chimhnak nawlngeitu le State Counsellor office director rian tlaitu a si i, Kawlram remhdaih nak le Rakhine buainak kongah cozah aiawhtu pakhat a si. A tu ralhrangbu chimhnak nawlngei Major Gen. Zaw Min Htun he ralkap sianginn a kai ti mi a si i, February 1 ralhrangbu nih department lutlai pawl an tlaih lio a tel ve tiah theih a si.\nA Ra Lai Mi Kum 2 Chungah Thimnak Ka tuah Lai. Min Aung Hlaing.Ralhrang an lubik Gen. Min Aung Hlaing nih a ra lai mi kum 2 chungah democracy phungning tein thimnak ka tuah lai i nawlngeihnak ka pek than lai tiah Russian Media pakhat Russian 24 he biaruahnak ah achim“Emergency caan a dih i, tuah kan timh mi pawl kan lim tikah democracy phung ning tein thimnak kan tuah lai ka rak ti cang bantukin ka tuah hrimhrim lai.\nAmah belte cu kan ramchung ah daihnak a um ta hmasa a herh” tiah a ti. Atu kan ram dirhmun zoh ah za ah za daihnak a um rih lo caah thimnak tuah ding cu a tuan tuk rih. Nain tuhnu kum 1-2 ahcun a ngah men ko lai tiin Min Aung Hlaing nih a chim. 2008 phunghrampi part 11, pohmah 45 emergency thanhnak kongah NDSC nih Pyidawngsuh hluttaw caan dih hnu ah Army Chief nih a timhmi a dih rih lo ahcun voi 1 ah thla 6, voi 2 tiang chap khawh a si.\nCDF Min In Phaisa Hal Mi Kongah Fianternak Le Lehnak An Tuah →\n← Dr. Lian Hmung Sakhong Chinram Chungah PDF Ralkap Kan Herh Loh


Zasang Cinzah nih Chinmi Khrihfabu mission caah a saduhthah a tialmi rel ve, ruah phu ngai | Salai Lungthli Tum\nZasang Cinzah nih Chinmi Khrihfabu mission caah a saduhthah a tialmi rel ve, ruah phu ngai\nPosted on July 24, 2018 by Salai Lungthli Tum in CAPAR // 0 Comments\nThil Tha A Simi Cu Icawn Cio Ding A Si:\nNizan Sunday kan ipumh lioah Mirang pawl an buletin ttialmi ka rel. A tawne te ah “Scholarship Fund” an ti i, an pehmi cu “2018 ah a graduates mi vialte hna caah siang ngai nan pek ciomi cu June 3 tiang ah $ 16,3680 a chuak cang” tiah an ttial.\nKhrifabu nih mahbantuk Scholarchip program an sermi hi icawn cio awk thil ttha taktak a si tiah ka hmuh. A kaupi in tuah khawh lo hmanh ah kanmah le umnak cio Khrifabu members chung ah High School a dih in, University a kai hnga dingmi hna caah, Scholaship Fund tiah Phaisa ithawh cio hi theipar ttha a chuakmi mission a si kho tiah ka hmuh.\nMiphun hna thangchonak ahhin hriamnam tthabik cu fimthiamnak hi a si ko. Kanmah Chin miphun, mitlawmte hna ca chinchin ahhin fimthiamnak hi a biapi khun. Cucaah, Khrifabu nih fimthiamnak thazaang pek in miphun dang zong nih an tuahmi Scholarship program hi tuah ve a si tiah ka hmuh. A tuah cangmi hna nan um ahcun kan ilawmh tuk hna lai.


Thawngchia: Pu Ngun Maung Nih CNLD Party A Kaltak Cang Hna, Independent In Cuh Aa Tim – Chuncha News\nThawngchia: Pu Ngun Maung Nih CNLD Party A Kaltak Cang Hna, Independent In Cuh Aa Tim\nPu Ngun Maung nih CNLD party a kaltak cang hna, independent in cuh aa tim; USDP cozah chan ah Union Deputy Minister tiang a rak tuan balmi Pu Ngun Maung cu CNLD candidate thimnak he pehtlaih in a lungtlin lonak a um ca ah a kaltak cang hna, independent in aa cuh lai.\nHakha peng CNLD candidate thimnak ah Pyithu Hluttaw candidate ticket cu Pu Ngun Maung le Saya Robin an rak i cuh, nain EC vote ning ah Saya Robin nih a tei.\nEC thimnak kong ah Pu Ngun Maung nih,”A hlan ah cun EC nih candidate thim tikah Hakha peng khuate kip in EC chungtel pakhat cio kawh dih a si tawn, cu tikah mipi duhmi candidate an chuak kho. Nain, tutan cu khuate lei chungtel pakhat hmanh kawh an si lo, Hakha khuapi um EC lawng nih thimfung thlak a si ruang ah ka sunghnak a si,” tiah a chim.\nHakha peng ah Pyithu Hluttaw MP ai cuh ding minung pathum an si cang– NLD in Pu Tial Ling, CNLD in Saya Robin le independent in Pu Ngun Maung an si. Biadang ah, CNLD cu arti an khuai khawh hlan ah an party lehlam arti bang a kuai ko cang mu😊. Catialtu: Salai Lungthli Tum\nChin Mino Hna Lakah Kan Bochanmi Hna Salai Van Bawi Lian, Salai Do Khar Le Salai Lungthli Tum Philhni Nan Um Ti Lai Lo


Rohingya Minung 70 Cu Tilawng In Malaysia An Phan Lai | The Chin Express\nInnpi Asia Rohingya Minung 70 Cu Tilawng In Malaysia An Phan Lai\nRohingya Minung 70 Cu Tilawng In Malaysia An Phan Lai\nKUALA LUMPUR: Rohingya minung 70 a phurtu tilawng cu April 12 ah Myanmar ram in Malaysia lei ah aa thawh cang.\nRili cungah harnak an ton lo i tluang tein an rat khawh ahcun hmai zarh chungah Malaysia rili an phan lai.\nMyanmar ramah fur a tla deng cang i innlo rep loin a ummi Rohingya minung tampi cu an nunnak caah thinphan in an um.\nKan hnu zarh zongah Rohingya minung 50 leng cu tilawng in Malaysia ram i Langkawi rili an phan cang. Malaysia rili vengtu ralkap nih ti le rawl an pek hna i lahwahkah zungah an kalpi hna, mah hnu pinlei an thawng theih a si ti lo.\n“Rohingya pawl caah ṭihnung taktak, minung kan tam caah kan tilawng a pil sual lai ti an phang i ti le rawl tampi an i phurh ngam lo caah Malaysia an phanh tikah ti hal le rawl ṭam tukin an um te lai, acheu cu an nun bu hmanh in an phan kho te hnga dek maw,” tiah minung covo aukanhtu pawl nih an chim.\nTilawng cu Nilini khuadei hlan ahkhan Rakhine khualipi Sittwe in aa thawh cang. Myanmar palik nih an tlaih hna nain an kalter ṭhan hna tiah min langhter duh lomi 2 nih an chim.\nMyanmar cozah aiawh biachimtu Pu Zaw Htay cu bia hal dingin Reuters thawngla nih an chawnh nain a let duh hna lo.\nRili cungah nikhua a chiat tuk asiloah Thailand le Indonesia rili vengtu pawl nih an tlaih hna ahcun Malaysia phan kho loin Thailand le Indonesia thonginn an phan kho – anmah cu Malaysia ah kal dingin aa thawhmi an si.\nKan hnu zarh zongah Indonesia rili cungah a tlaumi Rohingya tilawng cu Indonesia ngatlai nih a hmuh i a chungah minung 5 a khamh hna. Adang 5 cu tilawng chungah rawl ṭam le ti hal in an rak thi cang.\nInn Man An Pek Khawh Lo Ruangah An Chungkhar Ningin Motor Chungah An It\nMalaysia ah Pakistan pa an thah, Myanmar rammi le Pakistan rammi 2 an tlaih hna


JOHAN 14 HCL - Khuaruahhar lungrethei in um hlah u. - Bible Search\nJOHAN 13 JOHAN 15\nJesuh Cu Pa Sin Kalnak Lam A Si\n1Khuaruahhar lungrethei in um hlah u. Pathian kha zum u, keimah zong kha ka zum ve u. 2Ka Pa inn chungah khaan tampi a um ko i cuka i nan caah hmun va timh awkah ka rak kal lai. Cu bantukin si hlah seh law hitihin kan chim hna hnga lo. 3Cun ka va kal lai i nan ca i ka va timh dih hnuah ka ra kir òhan lai i ka sinah kan lak hna lai, cun ka umnak ah nannih zong nan um ve lai. 4Ka kalnak ding hmun phaknak lam cu nan hngalh ko,” tiah a ti hna.\n5Thomas nih khan a thawh i, “Bawipa, khuazei i na kal lai kha kan hngalh òung lo, zeitindah cuka phaknak lam cu kan hngalh khawh lai?” tiah a ti.\n6Jesuh nih, “Keimah hi lam le biatak le nunnak ka si; keimah sinin ti dah lo cun ahohmanh Pa sin an phan kho lo. 7Atu cu nan ka hngalh cang caah ka Pa zong kha nan hngalh lai; atu thawk hin nannih nih amah cu nan hngalh cang; nan hmuh cang,” tiah a ti hna.\n8Filip nih khan, “Bawipa, na Pa cu kan hmuhsak law cu vial cu kan herhmi a si ko,” tiah a ti.\n9Jesuh nih, “Nan sinah saupi ka um ko cang, asinain na ka hngal rih lo maw, Filip? Keimah a ka hmutu paoh nih cun ka Pa kha an hmuh ve ko, cucaah zeicahdah na Pa cu kan hmuhsak, na ka ti? 10Keimah cu ka Pa chungah ka um i ka Pa cu keimah chungah a um kha na zum lo maw, Filip? Nannih kan chimhmi hna bia hi keimah chungin aa thawkmi an si òung lo, ka chung i a ummi ka Pa rianòuannak pei an si cu. 11Ka Pa chungah ka um i ka Pa cu ka chungah a um kha zum ko u. Cucu nan zumh khawh lo a si le hi thil ka tuahmi hna ruang tal ah hin zum ko u. 12Biatak kan chimh hna: Keimah a ka zummi paoh nih ka tuahmi thil hi an tuah khawh ve lai § hi hna nakin a ngan deuhmi hmanh an tuah khawh hna lai, zeicah ti ahcun, ka Pa sinah ka kal lai caah a si. 13Pa sunparnak cu Fapa thawngin a langh khawh nakhnga, ka min in nan halmi paoh cu kan tuahpiak hna lai. 14Zeipaoh ka min in nan ka hal ahcun ka tuah lai,” tiah a ti.\nThiang Thlarau Nan Hmuh Lai\n15“Nan ka dawt ahcun ka nawlbia kha nan zulh hna lai. 16Ka Pa kha ka hal lai i Bawmtu a dang, an pek hna lai i a zungzal in an umpi hna lai. 17Amah cu biatak phuangtu thlarau a si; vawlei nih cun a hmuh lo ca le a hngalh lo caah a cohlang kho lo; sihmanhsehlaw amah cu nan sinah a um i nan chung i a nun caah nannih nih cun nan hngalh.\n18“Nanmahte lawngin kan kaltak hna lai lo; nan sinah ka ra kir òhan lai. 19Hi hnu tlawmpal ah hin vawlei nih cun a ka hmu ti lai lo, sihmanhsehlaw nannih nih cun nan ka hmuh lai; cun keimah hi ka nun lai caah nannih zong nan nung ve lai. 20Cu ni a phak tikah cun kei cu ka Pa chung i ka um le nan chung i ka um bantukin nannih zong ka chung i nan um kha nan hngalh lai.\n21“Ka nawlbia kha a cohlang i a zulmi paoh cu keimah a ka dawmi an si. A ka dawmi cu ka Pa nih a dawt ve hna lai; kei zong nih ka dawt ve hna lai i an sinah kaa phuang lai,” tiah a ti.\n22Judas Iskariot a si lomi Judas nih khan, “Bawipa, zeitindah vawlei sinah i phuang loin kanmah sin lawngah naa phuan khawhning cu a si lai?” tiah a ti.\n23Jesuh nih cun, “A ka dawmi paoh nih cun ka bia kha an ngaih lai. Annih cu ka Pa nih a dawt hna lai i ka Pa le keimah cu kan ra lai i an sinah kan um lai. 24A ka daw lomi paoh nih ka bia kha an ngai lo. Ka chimmi bia nan theihmi hi keimah bia a si lo, a ka thlahtu ka Pa bia a si.\n25“Hi vialte hi nan sin ka um lioah hin kan chimh hna, 26sihmanhsehlaw ka Pa nih ka min in a run thlah laimi Bawmtu, Thiang Thlarau nih cun zeizong vialte kha an cawnpiak hna lai i kan chimhmi vialte hna kha nan lung an pemter hna lai.\n27“Daihnak kan chiahtak hna, keimah daihnak cu kan pek hna. Vawlei nih an pek hna bantukin kan pe hna lo. Lungrethei le vansang au in um hlah u: nan thin zong phang hlah u. 28‘Kan kaltak hna lai, sihmanhsehlaw nan sinah ka ra òhan lai,’ ka ti pei nan theih ko kha. Nan ka dawt ahcun ka Pa sin i ka kal lai hi nan i lawm lai, zeicahtiah amah cu keimah nakin a ngan deuh. 29Thil a hung si taktak tikah nan zumh khawh nakhnga, mah hihi a hlankan in ka rak in chimhchung hna. 30Hi vawlei uktupa hi a rat dengmang cang caah bia saupi kan ruah kho ti hna lo. Ka cungah nawl ngeihnak cu zeihmanh a ngei lo, 31a si nain vawlei nih hin ka Pa ka dawt kha a hngalh khawh nakhnga ka Pa nih a ka fial bantukin ka tuah dih.\n“Tho u, kal u sih,” a ti hna.


Dr.Aung Myint Thang Ai Sum Kho Ti Lo A Kum Le Nupi A Ngeih Kum Tiang A Phuan Dih Cang – Chin World News Evening\nHOLHTHEIHLO KONG AH LAIMI KAN SAYA TE DIRHMUN. Ka kum hi kum 48 asi. Family ka dirhnak hi kum 15 asi. Pathian rian ka ttuan kum hi kum 30 asi. Baibal siangin ka tuah kum hi kum 15 asi. Holhtheihlo ka doh kum hi kum thum lawng asi rih. Cuhlan cu kan zoh ziar hna. Nai hrawng cu chun he zan he holhtheihlo lih asi ning cu Baibal in, hmuhtonnak in, theology in kan van phomh ciamman i holhtheihlo a uarmi cu cangcel nitlang lak i chiahmi nan lo ko. Hi holhtheihlo kong he pehtlai in kan Laimi Khrihfa lei kan lutlai pawl dirhmun ka hmuh ning ka van chim lai.\nGruop (1) Holhtheihlo a pom mi hruaitu hna. Holhtheihlo lih asinak le Greek Baibal i a um lonak kong cu kan chim lengmang. Keimah lawng hmanh ka si lo i keimah nak hmanhin Youtube le adang Internet website i kal ahcun lih asinak kong hi mirang nih an chim deuh i an ttial deuh. Asinain Israelmi sui cawfa hmai i an rak rock bantukin holhtheihlo hla i i sak i rock hi an maa hlei lo. Hiti pumpaak bak i a holhtheihlo hla a sami pawl khi Baibal siangin a kai bal lomi, an kai hmanh ah broken English lawng a thiammi, cawnnak reprapa ngei lomi, misual piangthar ka, mi nawl ai cawn chommi, nihin ah a piang thar hi a thaizing i phungchim i ai thawh cawlhmi, hawi hmuh a hmu ve lomi, hawi thei a thei ve lomi, English Bible hmanh ai leh khawh lomi, Biael awk zong a tlak lomi, mi nal sawhsawh khi an si dih.\nGroup (2) Holhtheihlo a pom lo nain a member a pommi hna ttih ruang ah ai pom termi. Cheukhat kan biaknak lei lutlai hna cu holhtheihlo hi an pom bak lo. An zumhnak (theology) he pehtlai in an pom bak lo pinah an cawlcangh ning (an movement) kha an duh lo. An fih. Asinain an member tampi hna nih bu dang holhtheihlo kha an vai zoh i a ttha tuk le a nuam tuk in an ruah tikah an member kha an ttih hna i a member duhning lawngte in um piak khawh kha an i zuam. An member duhning kha zulh khawh an i zuam. Anmah i an laam ve an sak ve lo hmanh ah an sawisel ngam ti lo. kan Khrihfabu a kuai sual lai ti an phang. Pathian mihmai le Baibal mihmai zoh loin cawnnak a ngeilomi an member hna duhning in Khrihfabu a hruaimi an si. Evangelist cheukhat zong holhtheihlo cu an pom lo nain ka doh ahcun phungchim ka tong ti sual lai lo ti a phang i ai pom termi mi depde evangelist an tampi.\nGroup (3) Holhtheihlo a rak pom ko nain atu ahcun a pom tilo nain, “atu cu ka pom ti lo” tiah chim ai nautatmi hruaitu. Hruaitu cheukhat hna cu ahlan ah holhtheihlo kan rak ngei tiah an rak chim. Asinain ca tampi kan ttialmi le midang ttialmi an van rel ve tikah holhtheihlo Baibal i a um lo zia le kan lai Baibal ah holhtheihlo timi biafang hi an hman palhmi biafang asi zia kha an van i fiang. Asinain holhtheihlo cu lih asi ti kha a chim a ning a zak cang i an duh na loin an i pom ter chih. An member nih lih i holhtheihlo hla an sak i an tur len zongah lungsau in in khawh an zuam.\nGroup (5) Holhtheihlo a domi hruaitu: Hi group mi hna nihcun Greek Baibal ah holhtheihlo timi biafang a um lo kha an hmuh. Greek Baibal cu mirang holh in an leh cio tikah King James nih “theihlo (unknown)” timi biafang hi a chap i cu thawk cun holhtheihlo timi hi King James Baibal ah a hung um ti kha an lung a piang. Pentecostal Khrihfa hna nih holhtheihlo cu Baibal ah a um taktakmi ah an ruah i tinco khawh an i zuam nain an tinco lo caah anmah nih lih in an chim i cucu holhtheihlo asi tiah an ti kha an lung a piang. Cucaah hi group minung hna nihcun mi mihmai zoh lo in chun he zan he an doh. Biatak an ttanh i lih an doh. Asinain lih a zul cangmi hna nih an duh lo. Asinain an doh chih. Aung Myint Thang


Pu Ngun Maung Nih 2010 Thimnak Lio Ah Chin Party In Teinak A Rak Hmuh I, Chinram Caah A Rak Tuahmi Pawl – Lai Lungrawn Post\nSeptember 25, 2020 admin Theihtlei\nPu Ngun Maung hi 2010 thimnak ah Chin party ticket MP a rak ttuan lioah kan miphun le mipi caah arak ttuanchuahmi atawinak in ka hun langhter. Tukum ah Pyituh hlutaw in CNLD ticket in aa cuh tthan dingmi asi.\n1.Halkha khualipi nih 24hrs mei ahmuhnak ding (mahadat aline) cu,Vuanci U Khin Maung Soe sinah arak haltu asi.\n2. Kum 60 chung rak tuah lo mi Halkha Matupi kar motor lam cu fur tthal kal khawh dingin akauh chap ter. 3. Matupi le Paletwah kar motor lamthar chunhternak. 4. Ramlengum kan fanau hna nih ramdang an hawile he an rak tlun tikah Laitlang lei kaiter an sianh hna lo,Kalaymyo tiang lawng cozah nih a sianh hnami cu, Halkha tiang zalong tein an tlun khawhnak ding lam hungtu asi. 5. Chin National Day Cozah nih a rak khammi le zungkhaar dingah fakpi in hlutaw ah arak aupi tu asi. CND kongah CNF he tiah Cozah arak nawrtu ah aa tel ve mi asi. 2013 in CND cu tuahnak nawl pek a rak si.\n6. Pyidaungsuh level ah rian alawngmi ah tlangcungmi hi rian kan pe ve uh tiah fakpi in a rak aupi. 7. Ralkap le Palik rianttuan tu riansang kaiter duh lo tlangcungmi cu, kawl mi he aa ruangte in kaiter hna uh tiah a aupi ngamtu si. 8. Monywa le Gangaw karlak (pung taung pung nya) lam chukcho kha fur tthal fawite in motor akal pengnak dingah kan ser piak uh. 2013 in 2015 kum tiang Union Civil Service Board ah member (deputy Minister) aa tthial hnuah Chinmi lawngte minung 50 vuakthok reng in rian apek hna.\n9. Acozah rianttuanmi hna vuanthok reng kai khawhnak dingah (zung-uk-usihmu) Service kum 7 a ngeih hau timi kha Service kum 3 dingah aremhter khawh. 10. Acozah riansawk tikah kum 25 cung akai lai lo timi cu kum 30 si ding ah a remhter khawh. 11. Halkha mincimh lio ah chuanawk nei lo caah facang cu helicopter a hlan i Halkha ah a rak ngalh ter hna. Mah pinah Laimi caah a tuahttuan mi an um len nain mahvial hi kan vun langhter.\nNote: Hluttaw i a chimhmi a halmi pawl khi News Paper ah a um dih ngawt mah khakha cheukhat Laimi Chinmi nih kan thei lo i Kanmah nih kan tuah cu e kha e an ti Len cuh, atu tiang ah amah tluk in Laimi caah a tangmi a ho hmanh an um lo comment by Van Lian Thang. Credit: William HC


Chin Ram Ahcun Kawl Ralkap Hi Kan Tei Hrimhirm Hna Lai! - Chin Eleven News\nJune 13, 2021 admin@chin11news.com Chin 0\nTutan kawlram buainak ahhin Chin ram kan vawlei ahcun kan tei hrimhrim hna lai. Kan teinak hna ding a rung pawl hi a tawi khawh chungin langhter ka van i zuam hmanh lai.\nRamdang ummi nih neihchiah chawva lawng si loin US ralkap a tuancia mi tiangin zuan nawh an kan timh cang. Cu lawng siloin Chin Pasaltha hna CNA zong nih tihnak pakhat hmanh an ngei ti hna lo. Kan tei hrimhrim hna lai tiah an thinlung dihlak in an zumh.\nCu lawng hlah, CDF pasal tha hna nih kawl ralkap hi tihnak pakhat hmanh an ngei hna lo. Kan tei hna hlan lo kan phomh hna lai tiah an thinlung ah a um cang. Culawng si rih hlah ee. lai khuate in Pitusit treaining a kaimi vialte zong a hohmanh ramdang ah zam an i tim lo. Kan doh bak hna lai i kan tei hrimhrim hna lai tiah an ti.\nCun kawl ralkap hi kan doh hna nak ah a herhmi zeizong vialte an i damh pah dih cang. Chin ram kan vawlei ah a herhnak poh ah an bawmh dih cang hna. Ramleng in a herhmi vialte zuan hnawh dingin timh cia dih an si fawn tikah hi tluk a lung aa rualmi nih cun teilonak ding lam a um hrimhrim ti lo.\nKan chimcia bang kawl ralkap hi an ral a chia taktak! Atutiang chim ram dohnak ah teinak pakhat zong an hmu kho lo. Zei catiah an thinlung hrimhrim in an kan tih cang caah kan tei hrimhrim hna lai.\nAmah belte kan tei hna lai tiah ngamhtuk in tuk doh ding an si fawn lo. Ralring te in le kan him khawh chungin kan himnak dingin kan doh hna lai i, kan chin ram kan vawlei ahcun teinak Thantar kan thlai hrimhrim lai. Share Cio Uh.\nKawl Ralkap A Kaptu/Adotu Hi Chin Miphun Lawngte Kan Si!


JESUH ZOH - A VEL IN KHAMH KAN SI\nKA MIT NIH NANGMAH LAWNG AN ZOH\n“Jesuh kha fek tein zoh usih, amah cungah cun kan zumhnak cu a hramthawk in a dongh tiang a um. Hmailei lunglawmhnak aa ruahchanmi ruangah khan vailam cung I thih ningzahnak cu zeihmanh ah a rel lo I atu cu Pathian bawithutdan orhlei kamah khan a hung thu cang.” Hebru 12:2\nMay 27 ni ah nitin thlarau rawl kong an tialnak, crosswalk timi meivan ah Rome ralkap nih an rak tlaihmi siangpahrang pa le a chungkhar kong tawite an tial. Nunnak kong ruah tertu thil ngaingai asi.\nRome ralkap pawl nih siangpahrang pa pakhat cu an tlaih. A nupi le a fa le dihlak he thihnak dantat ding in, Rome ralbawi nganbik sinah an hei chuahpi hna. Tlaihmi siangpahrang pa nih cun Rome ralbawi cu aa thawh I, “Keimah cu na duh paoh in hung ka tuah ko. Sihmanhseh law ka nupi le ka fa le cu luatter ko hna tiah a nawl.” Rome ralbawi pa cu a thinlung a tongh tuk caah, an chungkhar tein a thlah tthan hna.\nA hnu ah thihnak in luatter a simi siangpahrang pa nih cun a nupi cu, Rome ralbawi pa nih a luat ter hna lio ahkhan, ralbawi pa khat zeitindah a um ti kha a hal. An nu nih a leh mi cu, “Zeihmanh ka hmu lo. Ka mit cu an dihlak in ka caah lungtling tein a nunnak a pe siangmi kan vapa nangmah cung lawng ah an um I, zeidang ka hmu hna lo,” tiah a leh.\n“Na mit kha Jesus cung ah thial. Khuaruahhar a muihmai dawh khi zoh. Sunparnak in a khat mi Khrih mithmai ceu nih vawlei thil dang vialte thawnnak cu a ziamh ter lai I, vawlei thil nah mu kho ti lai lo.” Cutikah, “Ka mit hna cu ka caah a thimi Jesuh cung lawngah an um I thil dang zohnak ah mit dang ka ngei ti lo, amah zohnak lawng asi cang,” tiah a ti kho tu ah kan cang lai.\nKan phut kan tawk lo laksawng, zungzal hell mei in a kan luatter tu, kan luat khawhnak ding caah mah nunnak kha a thap ngammi Jesuh cu thil dang vialte nakin zoh awk tlak mi Pathian asi.


THIANTERNAK HMUN (PURGATORY) | Radio Veritas Asia\nTHIANTERNAK HMUN (PURGATORY)\nProtestant Bupi hna nih Vancung le Hell pi lengah hmunhma dang a um ti lo tiah an zumh.\nHlanliopi in Catholic Bupi nih Bible cacaang um tu ning a zoh tikah Vancung le Hellpi lengah sualthianh kan si khawh nakhnga sualman liamnak hmun (or) thianternak hmun (Purgatory) a um rih tiah a zumh. Bible chungah a cafang bakin “Thianternak hmun” tiah fiang tein aa tial lo nain, a um ko ti cu cacaang tampi nih an langhter. Fiang tein aa tial lo caah zumh lo ding kan ti a si ahcun Holy Trinity (A thiangmi Thumkomh Pathian), Incarnation (Pathian Fapa minung a cannak) Bible cathiang, timi hna zonghi a cafang bak tein a tialnak an um ve lo ruangah zumh lo ding an si kan ti ahcun kan palh lai.\nVailamcung thihnak thawngin mi vialte kan sualnak cu ngaithiam cia kan si cang lo maw? tiah biahalnak a um kho men. Cucu a hman ko nain cu Khamhnak nih cun kan sualnak pi he Vanram ah a kan luhpi lai tinak a si lo. Sual ngaihthiamnak kan hmu ko lai nain kan sualman cu kan liamtak hrimhrim a hau. Sualthianh kan sinak hnga, Mat; 5:26 ah “Bia ngaite kan chimh, dan an in tatmi a dongh khitkhet in na in hlan tiang thong ahcun na um lai,” tiah Jesuh nih a ti. Sualman liam cikcek dih hnu lawngah Vanram cu luhkhawh a si lai ti duhnak a si ko. Sualbiaceih hi thih hnu deuh ah a si lai a ti hih, 2Cor; 5:10 ah “Kannih cu kan dihlak in Khrih hmaiah kan chuak lai i, amah nih cun bia a kan ceih lai. Kan pum in kan nunchung i a tha siseh, a chia siseh kan tuah ning cio in kannih nih kan hmuh lai,” a ti. Kan kaa in ka zumh tiah kaa zumhnak thawnglawngin Vanram luh cawlhkhawh a si ahcun a cunglei Paul tialmi kan nunchung kan tuahserning cioin timi bia hi naal bia le cawhdehnak bia men a si ko hnga lo maw?\nThianternak hmun (or) sualman liamnak hmun cu vun zoh usih. “Thlarau in a nunnak cun thong i thlak mi thlarau hna sinah khan a va kal i phung a chim, (1Pet; 3:19). Fiangdeuh in 1Pet; 4:6 ah “Cu ruangah cun mithi mi hna sin zong i thawng`ha chim asi venak cu a si, annih cu midang cio bantuk khan an pum in an nun lioah khan bia ceih cu an si ve ko cang. Sihmanhsehlaw annih sin i thawng`ha chim a sinak cu thlarau in an nunnak ah hin Pathian a nun bantukin an nun khawh ve nakhnga ding caah a si,”.\nHellpi chung i a tla mi hna cu sualngaihchih duh lomi an si cang caah an sinah thawngtha chim a herh ti lo. Vawleitang timi bia hi (Phi; 2:10-11, Bia; 5:3) zongah kan hmuh. Cucaah Khrih nih vawlei tang i thlarau thong a tla mi hna a vung chimhnak hna hmun cu Vancung zong a silo i Hell pi zong a si fawn lomi hmun a si. Cu hmun cu Catholic Bupi nih “Thianternak hmun” tiah min a sakmi cu a si. Sualhme deuh a tuahmi hna le sualngan a tuahmi hna zong nih sual ngaihchihnak tak he Pathian sinah kirthan a duh tikah sualman liamternak hmun a si.\nJude 1:23 ah “Meichung khan chuah hna ulaw Khamh hna u, cun midang zong kha tih le hmaizah kemh hna u. sihmanhsehlaw an pumsa duhnak a neh mi puan hrimhrim kha cu hua hna u,”. Hellpi chung cun chuah khawh a si ti lo timi cu mirumpa le Lazaruh tuanbia ah a lang ko cang. Cucaah a cunglei meichung khan a ti mi hi Hellpi timi a si lo ti cu a fiang ko.\nMat; 12:32 ah “Mi fapa ralchan in bia a chimmi cu ngaihthiam khawh an si ko lai nain, Thiangthlarau ralchanh in bia thalo a chim mi cu tuchan ah siseh, hmailei chan ah siseh, ngaithiam khawh an si lai lo,” a ti tikah “Hmailei chan” ah hin sualngaithiamnak a um rih ko ti duhnak a si caah, cuka hmun cu thianternak hmun a ti duhnak a si ko. Vancung le Hellpi lawng a um ahcun Jesuh nih hmailei chan ngaihthiamnak a timi cu a um kho hnga lo. Hellpi chungtla cio thlarau hna zong ngaithiam hau an si ti hnga lo. Cucaah ngaihthiam khawhnak hmun a simi sualman liamnak hmun cu a um hrimhrim ti cu a fiang ko cang.


Hi konghe pehtlai in PDF nih fianternak a vun tuah — Salai Ephraim Thawngpang\nKan theih bantuk in a tu lio Chinram kulh chung mipi hna cu ralhrangbu ruangah ralzaam dir hmun in mah inn lo tang hmanh ah um kho lo in hmun kip ah kan um i kan i t’hek darh cuahmah lio ah vawlei killi um Chin miphun hna le kawl miphun nih mah le ti khawh tawk cio in zuan hnawh le bawmchanhnak pek cuahmah bu in kan thi lai maw kan nung lai tiah kan i bawm i hmunhim kan kawl.\nCu lio ah Thailand ram chungah um kawl miphun cheukhat le Chin miphun khua ruat kho hna nih an mah le tikhawh tawk cio thawh khawm in Chinram kulh Mindat khua ralzaam hna caah phaisa zei maw zat bawmhnak an pek mi cu Thailand ram khuapi ဘန္ေကာက္ khua ah a um mi Kawl pa U Myo Min Tun ti mi pa nih a deh hlen hna i a ningpi in phaisa bawmhnak cu a fir dih tiah theih a si.\nHi konghe pehtlai in PDF nih fianternak a vun tuah ningah cun Chinram kulh Mindat khua ralzaam hna caah Thailand ram um mi hna nih bawmhnak an pek mi cu Thailand ram khuapi ဘန္ေကာက္ khua sizung pakhat ah rian t’uantu kawlpa U Myo Min Tun ti mi pa nih a dehhlen hna tiah theih a si a ti.\nU Myo Min Tun hi Thailand ram mi Nu he an i nei i Thailand ram ဘန္ေကာက္ khua ah Doctor rian a t’uan cuahmah mi a si.cu hlan zongah a mah U Myo Min Tun nih hin cuhlan zongah kawlram mi hna minung tampi a rak deh hlen cang hna tiah kan theih.Cucaah a tutan i Mindat ralzaam hna phaisa a dehhlen mi vialte hna cu a dih lak in pek t’han/khirh t’han dingah theihternak pek a si cang tiah a chim.\nCredit: PDF ( Peng peng Fb )\nTagged Hi konghe pehtlai in PDF nih fianternak a vun tuah\nTuzan Chinram Khualipi Hakha Khuapi Chung Puahkhehnak Thawngpang Thar Update →\n← Tuchun Ah Hakha Mipi Thongtla Mi Vialte Moses Lian Khup Chon Nih Rawl A Dangh Hna


Australia Laimi Caah Thawngtha Le Ralin awk Taktak – Chin 11 News\nAustralia Laimi Caah Thawngtha Le Ralin awk Taktak\nPosted By: victor victor May 11, 2020\nCovid19 he pehtlai in ralrel awk tete\nThaizing zaan 11:59pm cun Tlangrai ruang i hrenkhumhnak rikhiahmi hun dorh deuh a si cang lai. Asinain Coronavirus ( Covid19) dih lo, ralrin peng kan hau rih hna lai. Laimi mitam u cu ngakchia no ngei kan si. Restrictions an van thlah tikah ralrin ding tete cu theih khawh i zuam ko uh ti kha an nolh lengmang. Cucaah tlawmte kan hun tar than.\nCu lak ah a biapi deuh tete;\nFale he park kal a duhmi nih lentecelhnak an tuahmi tete khi hrial khawh i zuam uh. A hlei in park ah a ummi dinti hrim khi dinlo ding. ( Ṭhutden, cabuai, dinti) hi zapi nih tongh pengmi an si caah mah zawn khin zawtnak i laak khawh asi.\nMino hna nih Public Park ah a ummi BBQ tuahnak hmang in BBQ rawh hrial ding.\nThlacamnak (rawlulh tbk) hi minung (10) cu hmunkhat ah ngeih khawh asi. Thlacamnak a ngei ṭimi nih min list te i chiah ding.\nRestrictions an thlah cang e tiah hawi he zalon i laak in restriction rules buar sual lo ding. Um ṭhuttonak kip live na thlahmi zong taar langh hrial khawh zuam ah a ṭha. Live na thlahmi in restriction rules na buar le buar lo theih khawh asi.\nSocial media ah langhter mi photos zoh in daan an tat mi hna zong an um ti hi ralrin ṭha asi.\nKan I lawm !


Baibal Tuanbia: Pathian Miphun Nih Babilon An Chuahtak - Jehovah Tehte Hna Web Site\nMedia le Persia miphun hna nih Babilon an laknak in kum hnih dengmang a si cang. Atu cu zeidah a tlung cang zoh hmanh u! A si, Israel mi hna cu Babilon in an chuak cang. Zeitindah an luat ning a si? Aho nih dah a kalter hna?\nPersia siangpahrang Sairas nih a kalter hna. Sairas a chuah hlan kum tampi lio ah, Jehovah nih a profet Isaiah kha hitin a ṭialter cang: ‘Nangmah nih tuah seh ti ka duh mi kha na tuah lai.’ Hika i a chim bantuktein Babilon khua laknak ah Sairas nihcun a rak hruai hna. Media le Persia mi hna cu aa hung komi kutka in zan ah khualipi chung ah an lut.\nSihmanhsehlaw Jehovah a profet Isaiah nihcun Sairas nih Jerusalem le a biakinn sak ṭhan awk ah nawl a pek te hna lai tiah zong a chim ve. Sairas nih nawl cu a rak pe taktak hna maw? A si, a pek hna. Sairas nih Israel mi hna cu hitin a ti hna: ‘Atu cu Jerusalem ah va kal u law, nan Pathian Jehovah a biakinn kha va sa u.’ Cucaah Israel mi hna cu a chim bang in tuah awk ah an kal lio a si.\nSihmanhsehlaw Babilon i a um mi Israel vialte cu a hlat tukmi Jerusalem lei ah an kal kho dih lo. A hlat tukmi khuallam a si ko. Meng 500 (kilometer 800) hrawng a si i, a tampi cu cutluk hlami khuallam kal awk ah an tar tuk cang i, a zaw tukmi zong an um ve. Cun mi cheukhat an kal lonak sullam dang zong a um ve. Sihmanhsehlaw Sairas nih a kal lomi hna cu: ‘Jerusalem le a biakinn sak ṭhan awk i a kalmi hna kha sui le ngun le a dang laksawng zong pe hna u,’ tiah a ti hna.\nCucaah Jerusalem i a kir hnga mi Israel mihna sin ahcun laksawng tampi an rak pek hna. Culeng ah, Jerusalem a rak hrawh lio i Jehovah a biakinn chung in Nebukhadnezzar nih a rak lak mi hrai le kheng vialte zong kha Sairas nihcun a pek ṭhan dih hna. Cucaah a kal mi hna cu phorh pah awk thil tampi an rak ngei.\nThlali hrawng an kal hnu ah Israel mi hna cu Jerusalem khua kha an phan ṭhan. Cucu khualipi a rawhnak in le mi pakhat hmanh an um lo nak in kum 70 hnu bak ah a si. Sihmanhsehlaw Israel mi hna cu anmah ram ah an phan ṭhan cang nain, hmailei kan cawn te lai bang in caan har cheukhat an rak ngei ṭhiamṭhiam.\nHmanthlak chungah a langh bantukin Israel mi hna nih zeidah an tuah?\nIsaiah nih a chimmi Jehovah chimchung bia kha Sairas nih zeitindah a tlinter?\nJerusalem lei a kir ṭhan kho lomi Israel mi hna kha Sairas nih zeidah a chimh hna?\nJerusalem lei a kir mi hna kha Sairas nih zeidah a pek hna?\nJerusalem lei a kir ṭhanmi Israel mi hna cu zei can dah an rauh?\nRam ah mi pakhat hmanh an um lonak kum zeizat tiang dah a si?\nIsaiah 44:28 le 45:1-4 rel.\nSairas kong i chimchung bia a tling hrimhrim lai ti kha Jehovah nih a hlei in zeitindah a langhter? (Isa. 55:10, 11; Rom 4:17)\nSairas kong Isaiah chimchungmi bia nih Jehovah nih hmailei kong a chimchung khawhnak kong zeidah a langhter? (Isa. 42:9; 45:21; 46:10, 11; 2 Pit. 1:20)\nEzra 1:1-11 rel.\nJerusalem lei a kir kho lomi hna i zohchunhawk kha zul in nihin caan tling rianṭuannak ah aa tel khomi hna kha zeitindah kan “bawmh” khawh hna? (Ezra 1:4, 6; Rom 12:13; Kol. 4:12)


Phaisa Liam Le Cawi Hau Lo in,Covid-19 Zawk Nak A Ngei Mi Nih Cun,Hi Hnah Hi Rak Ei Ve.Na Dam Cawlh Ko Lai. – Chintanbo\nPhaisa Liam Le Cawi Hau Lo in,Covid-19 Zawk Nak A Ngei Mi Nih Cun,Hi Hnah Hi Rak Ei Ve.Na Dam Cawlh Ko Lai.\nMay 11, 2021 admin THEIHTLEI 0\nMizo ram Aizawl a um mi nih an tawn mi chungin an ttial mi a si i ka miphun hawi hna ka van in hrawmh chin ve hna,ka lih ka phuah chawm mi a si lo ti hi nan ka thgeihpiaknak lai a hmasa in kan nawl duh hmasa hna.A ttial ning cu.”Kan hawinu,”Lallawmsangi cu Covid-19 in a zawt caah Sai Mission Veng ah chiah a si i,a kuh tuk ruangah ZMC sizung(Zato) ah kalpi a si.\nMahhi thlai hnah hi a ttha ti a theih caah a chung le Aizawl , Bethlehem vengthlang,a um mi hna nih mahhi thlai hi an laak piak i zato ahcun an va peek.Damlo nu nih cun a zawtnak cu har a tituk caah a hring bak in mah cu thlai cu a ei huammam ko,mahhi thlai a ei le caangka in aingeih ngaingai caah a khuh le fai nih a fanh mi cu a dam cawlh ve ti si.\nzeihmanh ei kho li in a um mi cu thil a ei khawh hna i,zarhteni 8may 2021 ah khan,Sai Mission ahcun an va chiah tthan i,a tu ahcun test lawnglawng ai bat mi a sicang.A chung le hna zong an ilawm ngaingai.Theih fian a duh mi nih cun mah hi phone986272861 ah hin chonh khawh peng ka si,a ti.\nNOte:Mah hi thlai hi ciin mi cu a si lo i,nan khua cio ah khan zeitindek a min nan hei khawh cio,kan nih khua ahcun,Tiauawk,kan ti i,thur nawn te khin a um mi he an i lo i,a sihlah maw tiah kei nih cun ka ruah le,van zoh ulaw zeibantuk dek a si,kan chim cio te uh.Cun,phone zong khin hei chawn ve te ulaw a tha lai,mah hi ka post mi hi midang zong rak chim cio hna uh tiin kan nawl hna.


Ralhrangbu Nih Nawlngeih Nak An Lak Hnu Ni 214 Chungah Thah Atong Mi Zat Fiang Tein Thanh Asi Cang – Chin World News Evening\nRalhrangbu Nih Nawlngeih Nak An Lak Hnu Ni 214 Chungah Thah Atong Mi Zat Fiang Tein Thanh Asi Cang. Ralhrang nih nawlngeihnak an lak ni(214) chungah thah a tong mi, minung (1043) tiang an phan AAPP nih September 2 tiang cathanh an chuah ning ah Kawlram chung ralhrang phu hna nih hramhram in nawlngeihnak an lak mi ni 214 chung ah ramchung mipi 1043 tiang hramhram in thah an tong tiah theih a si.\nTlaihkhih a tong mi hna dihlak hi 7768 tiang an phan, tutiang ah thlah a si rih lo mi dihlak cu 6132 an si.Tlaihding nawlchuah mi dihlak cu 1984 an si. Nawlngeihnak la tu ralhrang phu hna nih hramhram in minung an thahnak ah Yangon in minung tambik thanh an tong,cun Mon ramkulh in nunnak liammi hi minung 12 an si, tlaihkhih a tong mi dihlak cu 400 leng an si. The chin post\nThawngdang Kawlram chawlettu crony U Tay Za le a company (Htoo group) cu UK nih kharphihnak ka tuah lai tiah nizan September 2 ah a thanh. Hi hi ralhrangbu he a pehtlaihmi hna cungah United Kingdom nih a voi 7 nak kharphihnak a tuahnak a si. UK foreign secretary Dominic Raab nih U Tay Za le Htoo group cu kharphihnak kan tuah lai pin ah ralhrangbu telin mipi a that tu le fahnak a pemi hna thazaang a pe mi a ho paoh UK cozah nih kan phihkhar lai tiah a ti.\nU Tay Za le Htoo Group hna hi 2017 kum in Rakhine ramkulh chung ralhrangbu nih Rohingya miphun hna an thahnak ah an bawmh ruangah atu bantukin phihkhar mi a si tiah UK cathanh nih a langhter. UK cozah nih;ralhrangbu nih uknak a lak hnuin atu tiangah sualnak a ngei lo mi mipi an thah hna, nuhrin covo an buar mi vialte ngol a timh lo lengah a tuah cuahmah rih. Mah bantuk thil a tuah mi ralhrangbu hna hriamnam le tangka in a bawmtu le bawmhnak a pe mi hna vialte cu chawlehnak lei kharphihnak kan tuah hna lai tiah a ti.


Matupi-Mindat kar Kahdohnak ah SAC Ralbawi Ngan Pakhat a Thi – Thechinlandtoday\nMatupi-Mindat kar Kahdohnak ah SAC Ralbawi Ngan Pakhat a Thi\nadmin July 31, 2021 Leave a Comment on Matupi-Mindat kar Kahdohnak ah SAC Ralbawi Ngan Pakhat a Thi\nJuly 30 ah a cangmi Matupi-Mindat karlak kahdohnak ah SAC ralhrang ralbawi ngan Lieutenant Colonel rank pakhat a thi ve, tiah kan theih. A thimi SAC ralhrang bawi hi Kha Ma Ya (304) ah ralbawi (တပ်ရင်းမှူး) a simi Leut. Col. Zaw Zaw Soe (kum 48) a si.\nKha Ma Ya (304) hi Hakha in an i thawh i Matupi le Mindat lei ah a kalmi ralkap bu an si, July 30 ah Matupi-Mindat karlak mengtung no. 73 zawn ah CNF, CDF-Matupi le CDF-Mindat i bawm in SAC ralhrang he kahdohnak a chuak. Kahdohnak a chuah lecangka in Leut. Col. Zaw Zaw Soe telh in a dang SAC ralhrang pa 4 hi hliamhma fak ngaiin an pu colh.\nMengtung no. 73 kahdohnak hi zaan sml. 7:00 in zaan sml. 12:00 tiang hrawng a rau, Hliamhma a pumi Leut. Col. Zaw Zaw Soe cu a hliamma he a nunnak a liam. CDF nih July 31 thawng an chuahmi ah Leut. Col. Zaw Zaw Soe telh in ralhrang 10 an thi, tiah an langhter.\nSAC thawngzamhnak Myanmar Alin ah Leut. Col. Zaw Zaw Soe a thihmi kong he pehtlai in SAC nih July 31 ah thawngthanhnak ca an ttial.\nJuly 30 zaanlei sml. 2:00 hrawng ah Mindat-Matupi kar mengtung no. 76 ah i kahnak a um tthan. Hi kahdohnak zong ah hin CNF nih CDF-Matupi le CDF-Mindat an bawmh hna.\nCNF le CDF lei in hliam a pumi le a thimi an um lo. SAC ralhrang lei in a thimi an um le um lo theih a si rih ve lo. Nihin July 31 chun sml. 12:00 tiang ah zei bantuk kahdohnak hmanh a um rih lo. The Chin Journal\nMindat-Matupi Karlak Kahdohnak ah CDF-Matupi in Mino 3 nih Ram le Miphun ca ah Nunnak an Pek. Zomi Ramkhel Party ZCD Chairman Pu Chin Sian Thang a Nunnak a Liam →\n← Pasaltha Blessing Thawng Chin Sang CDF Nih Ram Le Miphun Caah A Nunnak pek Than


Ca Rel Hna Usih - THE CHINLAND POST\nCa Rel Hna Usih\nJames Ceu Lian Thang| 27 January 2016\n“Zeihmanh rel hlah, ca lawng rel!”\nMinung nih hin kan tuah awk hrimhrim a simi hna lak ah carel hi aa tel. Kanmah lawng a nungmi kan si lo caah carel hi kan herh. Mifim mihrut, mizaw midam le mi zei paoh nih carel hi kan thiam dih awk a si i kan rel dih awk a si. A bik in Baibal cauk, thawngthanh ca, mifimthiam hna ca chuahmi le maivan (Internet) kip ah ṭialmi hna hi kan rel khun ding an si. Hi bantuk cauk le capar vialte hna hi sullam ngei tein le santlai ding tein, a rel caan nak in caan sau deuh la in timhtuahmi an si hna.\nCa hi rel lo ding ngaingai ah cun an chuahmi a um lo. Cucaah zei bantuk ca poh hi rel ah a ṭha ko. Ca nih cun hramhraam in na lung an la lai lo, lungthlehnak le biahalnak an tuah ta lengmang lai i a dikmi le a fekmi biachahnak na tuah khawh nakhnga lam kaupi an hunpiak lai. Minung nih kan herhmi thil vialte cu ca chung ah ṭial dih ngawt an si ko caah, midang chim chommi nak in ca chung i aa ṭialmi kha rel law zul deuh, tuah deuh. Thlarau lei ah rawl thaw bik ei cu Baibal carel hi a si. Cauk rel ding a ngeimi si nakin a relmi si hi a biapi deuh. Carel hi na zia ah i lak kho law rel huamlonak rai nih fawi ngai cun an tlak kho ti lai lo.\nCa loin minung hi kan nung kho lo an ti tawn. Carel loin mi chimmi paoh aa rinh pengmi na si ahcun, zeitik hmanh ah hawi na tluk kho hna lai lo i hawi tang ah na um peng lai. Cun ca na rel lo ahcun na biaknak a thawtnam (thlarau lei biathli), na nunphung le na sinak hna nikhat hnu nikhat in na thlau thluahmah hna lai. Ca na rel lo ahcun nun na thiam fawn lai lo. Carel a huam bak lomi cu nun a huam bak lomi he tahchunh awk an ṭha bik, zeicatiah mifim hna nihcun, nung ding ah ca kan rel tiah an ti. Cauk na thlaumi nakin a um peng ko bu i na rel lomi hi a poi deuh. A ruang cu na cauk kha hei thlau law a rak hmutu tal nih an rak rel khawhmi a si. Cun rel ding cauk ngeihlo nakin ngeih ko bu i rel lo hi sual a si deuh fawn.\nBaibal cauk, cazual, magazine hna le cauk phunphun hna hi rel lo ahcun thil sawhsawh an si. Asinain rel ahcun khiah awk a ṭha lomi thil mansung ro thil le santlai thil ah an cang. Miphun pakhat sinak le nunphung ah a hrampi bik a simi cu cauk tlawm-tam ah aa hngat lo, careltu an tlawmtam ah aa hngat.\n“A Dance with Dragons” by George R.R. Martin.\n“Shadowlands” by William Nicholson,\n“I Can Read With My Eyes Shut” by Dr. Seuss,\nJames Ceu Lian Thang nih, Chin Digest Vol. 2, No. 1 (February 2017) chuakmi ah a rak tialmi a si. Catialtu James hi The Chinland Post riantuantu chungtel pakhat a si i, a tulio ah USA ram, Atlanta, Georgia khua ah sianginn kai a peh cuahmah lio a si. ~ Editor\nPrevious 2008 Phunghrampi Remhnak: Tlangcung mi nih Phunghrampi Ser/remhnak ca ah Chuahpi mi Biatung


Unsichere Überwachungskameras - Kommentare (Seite 2)\n71 Kommentare, selbst mitschnattern << < Seite 2/11 > >>\nAnonym, am 10.07.2012 um 01:13 Uhr\nomfg - jetzt hab ich die puffcam gefunden :D\nAnonym, am 10.07.2012 um 11:21 Uhr\nnak? Naknaknak Naknak Naknak. Naknak nak? Nananak Nak Naknak Naknak. Naknaknak Nanananak Naknaknak Nak? Nananak Nak Naknak Nak? Naknak Naknak. Naknak nak? Nananak Nak nak? Nak Naknaknak nak? Naknak Naknak Naknak Naknak Nananak Nak Nak? nanak Naknak Nanak Naknak nak! Naknak nak? Naknaknak Nananak Naknak Nanak Nanananak naknaknak Nananak Nak nak? Naknaknak Naknak Naknak. Naknak naknak Naknak naknak Nananak Nak Naknak Nak? Naknak Naknak. Naknak nak? Nananak Nak Nak? naknak Naknak nak? Naknaknak nak? Naknaknak Nak? Naknak nak? Nananak Nak Naknaknak Naknak naknak Nanananak nanak Naknak Naknak Naknaknak Naknak nak? Naknak naknak Naknak nak. Nananak Nak Naknaknak Nanananak Naknak nak? Naknak Nak. Naknak nak. Nananak Nanak\nA. Nym, am 10.07.2012 um 14:19 Uhr\nDie Frau bei Webcam 45 ist voll der Solitär-Suchti - nur am zoggn...\nmausi, am 10.07.2012 um 19:06 Uhr\nchecker, am 11.07.2012 um 12:12 Uhr\nwelche cam ist den das bordell\nÜberwachungskamera, am 11.07.2012 um 13:33 Uhr\nSind das jetzt noch mal mehr Cams geworden? O.O\nHilbert, am 11.07.2012 um 14:24 Uhr\nWo ist denn die Puffcam???


Khualhringtlang Mino Bu Nih Phungning Lo In Nga A Tlaimi Minung 6 Dan An Tat Hna - THE CHINLAND POST\nSalai Elvis| 2018 July 29| Thantlang peng Khualhringtlang Mino Bu (KMB) nih an tlangram chung um tiva hna cu humhak i kilven a si. Phungning lo in nga a tlaimi phu hnih (minung 6) cu dan an tat hna tiah kan theih.\nJuly thla chungah phu hnih in minung 6 cu phu khat ah tangka 200,000 cio KMB mino bu nih dan an tat hna hi a si.\n“KMB mino biachahnak chungah aa telmi cu Khualhring tlang tiram chungah Dynamo, Bomb, Sii, Ngafuanrut mi -ks. 200,000 in dantat ding. September thla thawk in November zarhkhatnak tiang zeibantuk thilri hmanh in nga tlaih lo ding, parathlei, Sur, Sio, Ngadawi, Lenkhang le Khiangthawng in ngatlaih kham dih a si. Hi rikhiah mi chung ah Tiva kal in nga a tlaimi paoh cu Ks 200,000 dantat an si lai. Tutan kan tlaih mi hna hi Thantlang khua um mi le kanmah tlang chung lila in tlaih i dantat mi hna an si. January thla in December thladongh tiang parathlei mi paoh cu – Ks 100,000% dantat dingin bia chahnak kan ngei fawn” tiah KMB President Van Lian Hum nih TCP ah a chim.\nMah pinah KMB nih an tlang le an tiram chungah thingkep par a la mi 100,000 in dantat le a dangdang zong an humhak hna. An humhak mi phung a buar i dantat mi a li duh lo ahcun CNA le Palek sinag report nak zong an tuah hna lai. KMB mino hna nih Lai tlang chungah min ngei pakhat Ngatainu tlang cung zongah Cherry kung le a dangdang thingkung 200 tluk an cin cang. Atu lio Khualhring tlangah khua 13 an um tiah theih a si.\nAtu bantuk in KMB nih an tiram cu kumchiar te an humhak mi a si i nawl ngai lo paoh dantat an si. Thantlang peng tlangdang cio zong an tiram kongah biatak tein humhak le an kil ven cio hna tiah theih a si.\nPrevious Sipin Director Pu Thla Hre Cu A Rian Kong He Pehtlai In Chief Minister Nih Departmental Inquiry A Tuah\nNext Tayar Hluttaw Zung Sak Ding Mi Kongah GTI Siangngakchia Nih Lungtlin Lonak Cathanh An Chuah


Kanmah tein kan sermi hna cu, Laikua tidil cu kum 1990- 2015 chungah hi pakhat hi kan ser khawhmi asi. – Hakha Cherry\nKanmah tein kan sermi hna cu, Laikua tidil cu kum 1990- 2015 chungah hi pakhat hi kan ser khawhmi asi.\nChinram Tidil palinak:Bawipa kutneh adawh ko. Kan Chinram ah Pathian kutneh in aum ciami Rih tili le Lai tili hna hi Pathian nih amah kutneh in akan serpiakmi an si. Rih Tili le Lai Tili cu hmailei Chinmi hna nih kan i zohchunh dingin Pathian nih a rak kan ser piak chungmi an si.\nCun Pathian nih kanmah tein i ser dingin a kan chiah piakmi hna cu duhsah tein ser hram kan i thawk chuahmah ve cang. Kanmah tein kan sermi hna cu, Laikua tidil cu kum 1990- 2015 chungah hi pakhat hi kan ser khawhmi asi. Cun kum 2015-2020 chungah Tikir tidil cu kan ser khawh ve cang. Kum 2021- 2025 chungah kan Hakha Khualipi ah Nawi tidil zong kan thawk khawh lai tiah ruahchanhnak nganpi kan ngei. Budget zong Kan Pu Dr. Henry Van Tio zuam piaknak thawngin tlamtling in hmuh kan si cang. Cu lawng silo Sentosa/ Sky train in khuachung lenvah khawhnak dingin khua akan khanpiak cuahmah ti zong kan theih tik ah kan i lawm hringhran ko.\nDr. Henry Van Thio le arian tuanti hawi Pathian nih lam hruai chin ko hna seh. Pathian nih khuaram sersiam dingah hmunhma a kan chiahpiak ciami hi a hmuhzia thiam in sersiam thiam i zuam cio hna si.Bawpa nih ram huaitu hna lam in hruai chin ko hna seh.Credit-Moses T. Lian\nBiden le Trump kan ttanh hna nak in kan nun ziaza tamtuk a lang, an konglam thei huaha loin\nA tu lio Malaysia kan cozah cu an fawi lo.


Chin MP Caah Salai LTT Maw Vote Lo In Um Lai Ci. Salai Lungthli Tum Nih CNLD A Doh Lo Hih! – Chuncha News\nSalai Lungthli Tum nih CNLD a doh lo, Hihnu kum 5 maw kum 10 dan ah cun CNLD chung tel a si te kho ko:Salai Lungthli Tum cu pa fim, mi raltha le mifel a si. A tuahmi thil cungah a biatak hlei ah nunnak pek in le dawtnak thin lung he rian tuantu a si. Mi tampi nih Salai Lungthli Tum nih Chin Party CNLD hi a doh a rem lo, Chin Party nakin NLD a tanh deuh tiah mi tampi nih nan chimmi hi nan palh. NLD an that lonak zong a chim i a langhter ko. A tinh bik mi cu Chin State ah dinfel lonak a umnak hmun poah cu doh in dinfelnak leng sehlaw dawtnak he kal u sih ti hi a duh zungzal. Cucu mi raltha a sinak mifel a si zia kha a langhter.\nNihin ah biatak tein CNLD chungtel a simi minung pakhat pahnih an tuanbia zoh ah mifel lo le miding lo an um rua ah CNLD chung tel minung a doh hi a si. Hi CNLD chungtel a doh hi Chin Party CNLD a doh a si lo ti hi fiang hna u si. CNLD nih zumhtlak tein Chin miphun le Chin ram caah rian a tuan ko ah cun a ngei chawva he a mah minung tiang hmanh khi CNLD chungtel ah lut in Chin State caah rian tuan zungzal a duhtu a si.\nSalai Lungthli Tum nih Chin State caah a rian tuannak le a tuah sernak tha tein na thei ko ah cun tulio CNLD chung tel dih lak fonh in Chin State caah tiah an tuah sernak nih an tluk lai lo. Bawipa nih damnak a pek ah cun hi hnu kum 5, ..10 ah cun Chin hero ah a chuah te lai. Cu caah cun, thla ci a thei a tla ding tu hi Vote pek u si. Chin MP caah Salai Lungthli Tum maw vote lo in um lai ci.Credit: Rual Lian Thang. “Vote For Salai Lungthli Tum”


Vawlei A Hmunh Chung Poh Cu Aung Sann Le Suh Kyi An Tuanbia A Ttha Peng Lai – Chin World News Evening\nSeptember 14, 2019 Salai Van World News\nAung Sann le Suh Kyi cu vawlei cung a hmunh chung poh cu, an tuan bia a tha peng lai.\nMi cheu khat nih cun a thi cia mi Aung Sann hmanh heh tiah kan soi sel. A tuan bia na theih ko bu tein na duh lo nak a ruang cu na ruahnak ah negative mind in na khat tinak nasi. Negetive mind na neih chung cu zei na tuah mi hmanh ah, na ေအာင္ျမင္ nak ding caah a har ngai lai.\nSuh Kyi zong a pa ban tuk in a tuan bia a tha peng lai. A ruang cu, a mah nunnak thawng in, mi nung thong tamtuk nih ေနဝင္ uknak in le Ralkap uknak in luat nak kan hmu. Hi pin ah kan hmuh rih lai.\nAn pa fa mui hi kan ram phaisa ah cuan awk ai tlak bak mi an si pin ah, khuapi လမ္းဆုံ kip ah ngan pi pi in, an mui cuan ter i, upatnak hmel chunhnak tuah piak ding an si. Henry Van Thio hakha a tlun tikah, တင္ျပ i kan Chin miphun hrim hrim nih, an pa fa in kan u patnak hna hi langhter ding asi hnga lo maw?\nNote: Pathian fanu/fapa na si bantuk in, mah hi kong ruangah, bia chia kha in kan i ti hna lai lo mu. Credit: Bawi Ceu\nHi kong he pehtlaiin Salai Lungthli Tum chim mi hi van relchih. Aizawl khua lai cem ah Gandhi zuk: India ram independence ngahtertu Gandhi zuk cu Mizoram khualipi Aizawl khua lai cem bak ah rumra ngei ngai in an bunh, 1985 kum ah. Tuni tiang an tamh, zoh dawh ngai in an zohkhenh i upatnak an pek. Hi Gandhi zuk ruang ah India miphun dang nih Mizo nek deuh a um lai ka zum lo, India rammi kar lungrual deuhnak tu a chuahpi lai ka zumh.\nTulio Chin mino lakah rampi level lungrualnak (union spirit )a tuakmi kan tlawm, mah miphun tanh in miphun dang huatnak(racism, nationalism) karhter ai timmi kan tam. Kan miphun caah chiatnak ngaingai a chuahpi lo ding Gen. Aung San zuk kong hna ah thih ngamh in a buaimi cheukhat hmuh tikah lung a tha lo ngai ko.


Japan nih vawlei pi thei in kawlram caah thawngpang thatuk a thanh cang – Lai Lungrawn Post\nJapan nih vawlei pi thei in kawlram caah thawngpang thatuk a thanh cang\nMyanmar pehtlaihnak Tuanvo ngeitu Japan nih Ralkap Ralhrang kan cohlang hna lo #NGU he pehtlaihnak ngei in bawmhnak kan pek hna lai tiah Japan Hluttaw palai Mr.Ichiro Aisawa nih a chim. Atulio Myanmar ram phungning in a hruaitu ding ah NUG lawnglawng kan zumh i, NUG dahtilo Myanmar ram ah a dang cozah a um lo, tiah Japan MP nih an lungput an langhter.\nMyanmar rammi hna nih NUG an dirkamhnak le an cohlan an langhter bang in Japan zong nih NUG hi kan bawmh lai,” tiah a chim chap.Japan nih Myanmar ram ah tangka bawmhnak a rak pek tawnmi Official Development Aid-ODA cu SAC nih uknak an chuh hnu in Japan nih pek rih lo ding in a tlaih chung.\nMyanmar Democracy dothlannak a dirkamhtu Japan MP bu ah General Secretary a simi Mr. Michihiro Ishibashi nih, “ODA bawmhnak pek rih lo ding in bia kan chahnak aruang cu hi bawmhnak hi Myanmar ralkap nih ralhriam cawknak ah hman ding in kan timi a si lo.\nMyanmar ramchung fimcawnnak, ngandamnak le nunkhuasaknak lei tthanchonak ca ah hman ding in kan pekmi a si. Ralkap nih anmah rianttuannak ah an hman lai timi kan duhlo ruang ah bawmhnak pek rih lo ding in kan let chung hi a si,” tiah a chim.NUG le Japan MP pawl tonnak ah Japan lei in Mr. Ichiro Aisawa le Mr. Michihiro Ishibashi telh in upa panga nih an telpi hna chin morning star.\nRev.Thawng Tha Thang nih kawlram mipi thawngtha tuk a kan thanh


Chin Party An Lung A Rual Hlan Lo Cu, Chinram Ah Cun NLD Nih Kan Hruai Rih Ko Seh – Chuncha News\nChin Party An Lung A Rual Hlan Lo Cu, Chinram Ah Cun NLD Nih Kan Hruai Rih Ko Seh\nChinram ah cun NLD nih kan hruai rih ko se, Chin party an lunga rual hlan lo cu !!! Power to power In mah leh mah buainak cun Pu Vice President Henry Van Thio nih kan hruaise law a ttha cem ko lai.\nRam chung khua asa mi ka chungkhat hna nih cun NLD nan mah le um nak cio ah rak vote ko u!!! Salai PalalFelix BawiminlianMelody LalthlamuaniJulinu Than Peng Sk Stalin Tha Cung LianRose Nu Van Tha Par Dim Thlakam Lois Pacun kan khua le tlang tiang In Phone call zong caan ka ngeihin ka zuam ve lai.!!!!\nThantlang ah kan khua in K Chan Pu Chan Ham (NLD) in\nA cuh ding ti thawng kan theihah Thantlang Saikah khua le , Zahnaktlang in kan tlang chungah MP a cuh ding asi ve caah rak dirh Kamh cio hram ko u. Tlangmi caah tthat hnemh nak a chuah pi hrim ko lai ti zumhnak ka ngei. Catialtu: Joseph LS\nRelchap Ding<<< The Chanland Post CNLD miphun party; Thantlang CNLD cu vei media phu nih reform an va tuah hna ti a si, anmah pawl khi zeitik party member an luh zong kan thei cio lo. Lakhruak in an party biaceihtu ah an cang ko.


Wow! Judges Nih Benjamin Sum An Tining Cu Khuaruahhar Khi A Si An Uar Khawhning Hih-Video – Chin World News Evening\nWow! Judges Nih Benjamin Sum An Tining Cu Khuaruahhar Khi A Si An Uar Khawhning Hih-Video\nNizaan Myanmar Idol Season 4 Top 5 zuamnak an thawk tthan i zoh an dawh kho taktak. An thiam kho tuk hringhran. Level pakhat hnu pakhat bakin an thiam chin lengmang cang. Zoh an dawh chin lengmag i an hlasakmi zong ngaih a nuam deuhdeuh i a ttha deuh thluahmah hna.\nTop 5 chungin Benjamin Sum cu a donghnak bikah auh le sakter a si i Connie hla “Sii” timi a sak i mipi pawl cu chim lo Judges pawl hrimhrim nih an celh lo. An uar khawhning cu khuaruahhar lei a si. Nizaan cu voidang nakin a thiam deuh. A hlasakmi hrimhrim a sak fuh i a aw he aitlak kho taktak.\nJudge Ko Latt nih a comment a pekmi cu ” Biatak tein chim ahcun mah hla Sii kha ka kawlmi cu a si. Tuzaan cu voikhat hmanh ka hmuh rih lomi Benjamin Sum ka hmuh. A hramthawk ah cun kan zoh ko nain a hnuah kan zoh ngam ti lo i mit chimh bu na aw ka ngai. Na aw na santer ding ka uar kho tuk na aw tuah hrimhrim ka duh tuk” tiah a chim ve.\nJudge Tin Zar Maw nih a chim vemi cu ” Sii hla na vun i thim na vun sak ah khan ka thinphang ngaingai. Connie nih a sakmi hla Sii hi cu pa nih na vun sak ding hi ka thin rak phang tuk. A hramthawk ah cun a thang huaha lo deuh tiah ka ti nain aw na sangter taktak cu Benjamin Sum ciammam na si ko a mak lawlaw. Benjamin cu Bejamin cingcing a si ko” tiah a chim ve.\nA Celh Bak Lo, A Mitthli He A Ciah Bak Ko+ Video\nKhah! Hlaphuahtu Wai Gyi Zong A Khuaruahhar Tuk Cang Hih Benjamin Sum Le Esther Kong A Chimmi Cu Mak Ko


A Nuammi Chungkhar a si Khawh nakhnga Pathian i Bochan | A Nuammi Chungkhar\n“A hramthawk in Pathian nih nu le pa in a ser hna.”—Matthai 19:4\nJehovah * Pathian cu ṭhitumnak hram a thawktu a si. A hmasa bik minu kha a ser i ‘mipa sinah a ratpi’ tiah Baibal nih a ti. Mah tikah Adam cu aa nuam tuk i hitin a ti: “Atu hi pei keimah phun taktak a simi cu a si hi, ka ruh i lakmi ruh, ka sa in lakmi sa.” (Genesis 2:22, 23) Jehovah Pathian nih atu tiang aa ṭhiummi hna kha i nuam hna seh ti a duh peng hna.\nNupi, va na ngeih tikah zei zong vialte tlam a tling dih cang tiah na ruah khawh men. A taktak ah cun pakhat le pakhat dawtnak taktak he i duh in aa ṭhiummi hna hmanh nih buaibainak cheukhat an ton. (1 Korin 7:28) Mah brochure ah chungkhar a nuamhter hngami Baibal lamhruainak hna kha na hmuh lai. Mah lamhruainak hna kha na zulh ahcun nan i ṭhitumnak le chungkhar ah nuamhnak a um lai.—Salm 19:8-11.\n1 JEHOVAH NIH AN PEKMI RIAN KHA COHLANG\nBAIBAL CHIMMI: Chungkhar lu cu vale an si.—Efesa 5:23.\nVale nan si ahcun nan nupile kha dawt zaangfah hna awk le zohkhenh hna awkah Jehovah Pathian nih aa ruahchan. (1 Piter 3:7) Nanmah bawmtu ding caah nupile kha Jehovah Pathian nih an pek hna. Cucaah Pathian nih nan nupile kha hmaizahnak le dawtnak he pehtlai hna seh ti a duh. (Genesis 2:18) Nanmah duhnak nakin nupile duhnak kha hmasa ah chiahnak thawngin nan nupile nan dawt tuk hna kha nan langhter awk a si.—Efesa 5:25-29.\nNupile nan si ahcun nan vale kha lungtak tein upat hna awk le an rian an ṭuan khawh nakhnga bawmh hna awkah Jehovah Pathian nih an hal hna. (1 Korin 11:3; Efesa 5:33) Nan vale biakhiahnak kha cohlang u law nan lungthin dihlak in anmah he ṭuanṭi u. (Kolose 3:18) Cutin nan tuah ahcun nan vale hmaiah le Jehovah Pathian hmaiah a man a sungmi nu nan si lai.—1 Piter 3:1-6.\nZeitindah nupi ṭha asiloah va ṭha na si khawh ti kha na innchung hawi hal. A chimmi kha ṭha tein ngai law mah ningin tuah awkah i zuam\nNa lungsau. Nan pahnih ningin caan pe u law ka innchung hawi aa nuamh khawh nakhnga zeitindah ka tuah lai ti kha hngalh awkah i zuam u\n2 NA INNCHUNG HAWI A INTUARNAK KHA THEIHTHIAMPIAK\nBAIBAL CHIMMI: Na innchung hawi a duhnak kha theihthiam naa zuam a hau. (Filipi 2:3, 4) Na innchung hawi kha sunsak. Jehovah Pathian nih “mi vialte cungah zaangfahnak” ngeih dingin a salle a hal hna kha philhhlah. (2 Timote 2:24) “Ruah set loin chimmi bia nih cun nam chunh bangin mi a chunh, sihmanhsehlaw mifim mi bia nih cun hma kha a damter” tiah Baibal nih a ti. Cucaah ṭha tein na ruah hnuah bia chim. (Phungthlukbia 12:18) Zaangfahnak le dawtnak he bia chim khawh awkah Jehovah thiang thlarau nih aan bawmh lai.—Galati 5:22, 23; Kolose 4:6.\nNa innchung hawi he a biapimi kong nan i ruah hlanah lungdaih khawh awk le a ṭhatnaklei in hmuhnak ngeih khawh awkah thlacam\nZeidah ka chim lai timi le zeitindah ka chim lai timi kha ṭha tein ruat\n3 HMUNKHAT TEIN ṬUANṬI AWKAH RUAT\nBAIBAL CHIMMI: Nupi, va na ngeih tikah na innchung hawi he “pum khat” nan si cang. (Matthai 19:5) Asinain pum dang veve nan si caah nan hmuhnak cu aa lo lai lo. Cucaah nan ruahnak le nan intuarnak cu aa khah khawh nakhnga nan cawn a herh. (Filipi 2:2) Nan lung aa rual lawngah biakhiahnak kha aa khat tein nan tuah khawh lai. Baibal nih hitin a ti: “Lungthin i cheuhnak in khuakhanmi kha a hmun.” (Phungthlukbia 20:18) Baibal lamhruainak kha cohlang in a biapimi biakhiahnak kha tuahṭi u.—Phungthlukbia 8:32, 33.\nNa innchung hawi kha buaibainak hna le na hmuhning lawng kha chim hlah. Na intuarnak zong kha chim\nBiakhiahnak na tuah hlanah na innchung hawi he i ruahṭi hmasa u\n^ cat. 4 Pathian min cu Jehovah a si tiah Baibal nih a ti.\nSUALPHAW HLAH, A ṬHATNAK IN HMUHPIAK\nNangmah he, na innchung hawi he mitling lo nan si kha philhhlah. (Salm 103:14; Jeim 3:2) Na innchung hawi i a ṭhatnak kha hmuhthiam i zuam. Baibal lamhruainak hna kha chungkhar ah hman ahcun a ṭhahnem ti kha zum. Na lungsau. (2 Timote 3:16) Baibal lamhruainak ningin zulh nan i zuamnak cungah Jehovah Pathian nih thluachuah aan pek hna lai. Chungkhar nan i dawtnak hri zong kumkhat hnu kumkhat in a fek chin lai.—Galati 6:9.\nKeimah le keimah nakin amah ka siaherh deuh ti kha ka innchung hawi nih a hngal maw?\nKa innchung hawi ka dawt le ka hmaizah kha nihin ah zeitindah ka langhter cang?


Dr, Rual Uk leh nak " Trinity nih Pa Pathian an biak tawn hi a lak a si. Zisuh an theih fiang lo caah a si - Khuaruah Har News\nBible nih Pa a ti mi hi Israel Pathian a si, Israel te Pa a si. Pathian Emanuel vawilei ah a ra mi kha Israel mi khamh awk a ra I, hrin a si caah Fapa sinak kha a ngei, Israel te Pa cu ka pa tiin a auh ve, a si nain Napa cu khawika ah a um? an ti tika keimah na nghalh lo caah ka pa zawng an nghal lo tiah a leh.\nJential pawl nih zeitik thawkin dah Pathian kan ngeih timi hi Trinity pawl nih an theilo. Jisuh amah hrim hrim nih ( Mathai 15:24 -26) Israel mi lak i a tlaumi hna sin lawngah thlah ka si a ti. Ngakchia rawl cu I lak riangmang I uico ( Dog) pek a hman lo , tiah ati.\nJohn 1:1 A hramthawka Bia a um, Bia cu Pathian sinah a um, Bia cu Pathian a si. 14 , Bia cu Minung ah a cang i kan lakah khua a rung sa, Pa nih Fa a neihchun ( Bantuk ) in a sunparnak kan hmuh. ( lai Bible lawng kha I rinh thlah uh) Mirang nih the glory of the One and Only, tiah a leh, Greek nih MONOGENES a as of a kind, Only begotte tinak a si.\nJohn 1:14 le John 3:16 hi MONOGENES a hman ve a si. Pa nih Fa a ngeihchun a pek bantuk in pek kan sinak a si. Only begotten Son, not Eternal Son. Cikhatte Fa sinah a si, zungzal Fapa a um lo.\nRualuk te hna le bang nih cun Biakam thar ah Fapa jesuh hi Pa Pathian a ti bal lo a ti. Col 1: 3 We thanks God. The Father of our lord Jesus Christ. Jesuh Khrih kan Bawipa Pa Pathian sinah lawmnak Bia kan chimh tawn, tiah a ti.\nLai Bible a leh ning a hman lo caah an mawh lo . Jesuh khrih i a Pa tiah an rak leh piak ruang ah a hmuh lo Bia a si. Jesuh criminal case kha nang cu minung menmen na si ko nain Pathian ah ser naa zal, anti. John :10: 33\nNa pa khauika ah dah a um ? Mah cu keimah hi ka si ti nan hngalh lo cun nan sual bu tein nan thi lai. John 8:19-24. Keimah rak ka nghalh ulaw ka Pa zawng nan hngalh cang lai nain, a tu cu amah cu nan hngalh cang i nan hmuh cang. John 14:7 ( lai hawlh a leh mi ahman lo. ) If you really know me, you would know my Father as well. From now on, you do know him and have seen him.\nPhilip nih khan, Bawipa na Pa cu kan hmuhsak law kan caah a za lai. Nan sinah saupi ka um ko cang, asinain na ka hngalh rih lo maw? A ruh langin a leh mi a si. Jesuh hi Trinity second person ah a chiah mi hna caah cun van cung lam a um lo. Pastor, Sui\nNihin Kan Ram Kan Intuar Ning Cu Judah Saltang Kan Hluan


Ngol Dih U! Tiin Trump Biachim Faaktuk Cang – Chin World News Evening\nNovember 5, 2020 Salai Van World News\nTutan US rampi president thimnak nih vawileipi tiang khuaruahhar in a tuah. A ruang cu kum dang bantukin vote thak ning aa nin cang lo ruangah anmah kaphnih karlak hrim ah entainak a tam mi nih tampi thil a kal hnga ding tluk in a kal ter kho lonak a ruang bik c si.\nMah hi ning tein a kal le president Trump nih kan sung ti duh rih dawh si lo. Court ah biatak tein buaipi an timh. Mah le bang si cun hinak in buainak zong a chuak chin lengmang lai i, thimnak zong nih saunawn an ngol khawh mi zong a si. Hi kongah Trump biachim ning cu khuaruahhar si ko. A timi cu, “Election a dih hnu ah vote thlakmi vialte rel a si ti lai lo. Vote rel ngol cang uh! Rel ti hlah uh!” Trump.\nRelchih: GOOD MORNING. US President thimnak kong cu Uisih tlang chungṭuan tiang nih ṭhep lo in rak cuanh cio mi si kaw zei dirhmun dah kan phak cang ti van cuan rih tuah hna usih. Michigan state vote relmi a fian cun teitu ai fiang rua lai tiah zumh a si nain atu hi hnulei ah a kir ṭhan phun in a um. Neveda lei ah i ṭhial ṭhan kan hau.\nNeveda ai fian ko hmanh ah Pu Trump nih na ka tei tiin hnu ah i tawn duh hlei dawh a si lo. Court i buaipi hnu lawng ah zei dah a va lawh telai tiin biafun hau ko…Biakak ah, buai le hnahnawh nak faak ngai a chuak kho zong si. Zahan zaan hrawng zong vei pawl cu khua hluai mai in lam ah an au len i dawr bauh le fir an timh caah palik le National Guard nih an kham manh hna. Minung tam ngai zong an tlaih hna. Ref: The Chin Voice\nAtu Taangmi Ah Hin Trump Nih Biden A Tei Kho Lai Maw?


US LAIMI TRUMP AHUAT TU PAWL CU KAN LO KO CANG HIH – The Chinlung Post\nUS LAIMI TRUMP AHUAT TU PAWL CU KAN LO KO CANG HIH\nJanuary 12, 2021 admin Chin 0\nKeimah Ruangah Mi Kip Nih An In Huat Hna Lai. Kan Laimi chungin Pu Trump a huatu hna hi zoh hna tikah a tam uu cu US ummi an si ahcun Lai lei nupi ai cah i a nupi a au kho lomi le a chungkhat a au kho lomi deuh an si. Kan ram ah a ummi an si ahcun Pu Trump a term chungah US kalnak visa a sungh lengmang mi deuh an si ve i, ramhnihnak a ummi an si ahcun ralzam refugee a la ti lo ti ruangah an si ve. Cheukhat cu vawlei pumsa nuamnak le zalonnak a tlaihchan tukmi an si, anmawh ve lo.\nKan zumhnak le kan thlarau thazaang a der cang ahcun thinlung le ruahnak vialte cu vawlei lei ah an kal dih tawn ko. Mah bel cu mi sawhsawh hi cu ruahthiam a um deuh Khrihfabu ah Khrihfa upa pipi le zarhpini fatin te pulpit cungin thawngṭha a chim lengmang mi pastor pipi zong nih Pathian bia Bible he kalh in nun a duhmi an phunglam hehceh tiah nan ṭanh i nan aupi ve hi cu thinlung sia herh lo awk nan ṭha hrim lo.\nA ngaingai te ti ahcun IS chan ah khan mibu lakah bom puah le thahnawnnak a tam tuk caah Pu Trump nih ramdang mi ralzam lakah hin miṭhalo misual an i tel chih lengmang a ti caah US ram ah ralzam tampi luhter kha a pih khar deuhnak a si. Cuhcu a ram le a miphunpi a dawt hna caah a si.Pu Bama chan ah nitlak ram Midle lei vialte cu misual ngawgcik hmang hna le misual phu dang dang nih Khrihfa mi vialte cu tam tuk te an hrem an rak thah hna, Khrihfa biakinn tam tuk te mei in an rak khangh piak hna.\nCu vialte cu Pu Trump chan ah an lo i an dai dih cikcek ko hna. An umnak lungkua thingkua chung tiang a dawi hna i an chi a hmih dih hna.Annih pawl nihhin vawlei cungah Khrihfa biaknak hi um ti lo ding tiangin an duhmi a si. Atu zong hi a phung men in Khrihfa min cu an i tlaih ko, sihmanhsehlaw an chungin an duhmi taktak cu Pathian duhnak tuah kha si loin anmah duhmi tuah tu kha an duh deuhmi a si.\n2016 lio ahkhan Pu Trump nih teinak rak hmu hlah sehlaw annih pawl nihhin nihinni tiang kan uk rih hna sehlaw vawlei hmun kipah Khrihfa mi vialte hi zeidah kan lawh cang hnga? Ruat ngam hmanh a si lo, mi thling a kik ko, biakinn ah kal in Bawipa hmanh kan thanhṭhat ngam in kan thangṭhat nuam ti hnga dek maw? Khrihfa mi vialte nih kan sunsak tukmi kan Bawipa Jesuh chuakcamtuak Christmas min zong um ti lo dingin an kan tuah cang.\nSianginn le cozah zung kipah Bibla cacaang an tarmi tete hna zong hrawh dih dingin an rak aupi len kha mu, an chungin rul, an cungin ṭhuro an si zia hi a fiang tuk ko lo maw? Bawipa nih fian khawhnak inpe ko hna seh. Vawleicung Khrihfa mi vialte thinlung ah a dai kho bal lomi Jerusalem khuapi zong Israel khuapi ah a ser ṭhan khawh hi zei tlukin dah Khrihfa min a ṭhawnter i Khrihfa mi hna thinlung a damter, zumlotu hna pennak chungin Khrihfa mi vailte a kan chanhchuah tu a si.\nCucaah Khrih min ruangah zumlotu hna le liberal minung, a phung men in khrihfa ai timi vialte nih amah cu nan doh i nan huatnak a si ko, uktu le pentu ngei lo ramlak i a tlawngmi ningzak zong a hngalh lomi ramsa bangin hurduhcuainak phunphun he zalonnak nun a duhmi paoh nih amah cu nan huat hi a si. Kannih Khrih zumtu fa a simi hna cu khatikhan a nung thiam ding kan si lo, sertu kan ngei, uktu kan ngei a man in cawkmi kan si, thisen in thlanhmi kan si.\nZalonnak duh ruangah kanmah duhduh in a nung ngam ding kan si lo, hi vawlei ahhin zungzal kan um fawn lai lo, zungzal kan inn cu kan Pa Pathian sinah khin a um. Vawlei ah kan pumsa duhmi nuamnak le zalonnak hna hi kan tlaihchan tuk ahcun kan thlarau nih khi zungzal nunnak ram khi a phanh kho te sual lai lo. Luke 21:17-19, Keimah ruangah mi kip nih an in huat hna lai. Sihmanhsehlaw nan lu cung samfa fa khat hmanh a tlau lai lo. Fek tein dir ko u, zeicahtiah hitihin pei nan nunnak cu nan khamh lai cu,” tiah a ti. By Vanbik Sawmhal\nTRUMP KONGAH BIDEN LE PELOCY AN BIA AI KHAT TI LO


The White House nih Trump administration nih rian a pek mi appointments 18 staffs hna cu Biden nih bangcang ding in nawl apek! – Kawltu Team\nThe White House nih Trump administration nih rian a pek mi appointments 18 staffs hna cu Biden nih bangcang ding in nawl apek!\nSeptember 10, 2021 Pu Tawn Mang\nMilitary academy advisory boards hna cu anmah nawl in an bang lo ah cun, bangter thiamthiam asi ko lai tiah an chim, Kellyanne Conway, Sean Spicer & Russ Vought nih cun Biden nawl in ban kan tim lo tiah NewsMax ah an chim, Biden nih Air Force Academy ah tuan mi 6, Military Academy ah tuan mi 6, Naval Academy ah tuan mi 6 hna cu bang ding in nawl apek khi asi, White House Press Secretary Jen Psaki, nih mah minung 18 hna nih hin Biden administration kal phung an pawm lo tiah ati, asi nain Biden Administration hi tazacoi an timh ve, Spicer, US Navy veteran “Uniform kan hruk ah hin commander-in-chief ca riantuan kan si.\nRam Upadi ning in zumtlak sinak bia kam in kantuan mi asi, party caah kan tuan mi asi lo, timnak feltein ram rian tuan mi kan si, mah caah cun ram caah tuan mi kan si caah ban khawh kan si lo anti ve bak ko.\nUS Defence Secretary Lloyd Austin nih Thursday ah Afghan in al-Qaeda extremist group ral arak hrang than lai kong a chim, Taliban 1.0 nih khan 1996 to 2001 chung ah khan Afganistan ah al-Qaeda hna cu humhimnak an pek tawn, February 2020 agreement ah Trump administration, Taliban leaders hna iremhnak ngeih ah khan Taliban nih al-Qaeda support tilo ding in bia akam, asi nain um zia ngei lo ah arak cang.\nAfghanistan Central Bank Governor thar hi pui tak ani silai nen Bank a thut chilh rup mai – Haji Mohammad Idris,\nPanshjir Valley Massoudle Saleh an dam, Sakei puk ah Taliban hna anrak luh ah cun an tuar bak ko lai,\nNational Resistance Forces (NRF) Forces le Taliban hna cu, Panjshir idohnak kal cuahmah ah Ahmad Massoud and former Afghan Vice President Amrullah Saleh hna cu ral sung bantuk in thawng pang an chuah mi cu Lih asi, an dam tha ko tiin arak langhter, Ali Maisam Nazary, Head of Foreign Relations, NRF & spokesperson “Commander Ahmad Massoud & Amrullah Saleh, hna cu Panshjir Valley ah dam tein an um ko, Valley mipi hna nih zeitik hmanh ah phatsan tak an tim bal lo, Panshjir hi sung rih lo, 60% hi NRF hna Control area asi rih ko, Taliban hna nih sakei puk anrak luh ah cun an tuar bak ko lai.\nTaliban nih hin Border pawng ah Pakistan in bawmtu an ngei, minung nih nifatin kan herh mi supplies ah harsatnak kan ngei ngai ngai, International community hna nih kan herhnak cu, mitcaw bantuk in an um ko, theih lo bantuk in an um mi hi theihthiam har kan ti bik mi asi, Nizan ah khan NRF nih Taliban Caretaker Government cu mipi acoyah ah an pawm lo nak kong arak thanh fawn.\nParallel government politicians hna he dir an timh, “Afghan Resistance Forces hna nih cun, Democracy khawkhan lairelnak dik an dir khawhnak ding ah hma kan lak lai, mipi nih an mah vote hrimhrim cu international community hna pawm khawh ding in hma kan lak mi asi, Taliban nih acoyah an dir lio hi mipi acoyah asi lo, Afghan mipi le ram chak/thlang caah tih nung mi asi.\n← Arak holh hmasa bik ah Nancy Pelosi nih Biden Afghan withdrawal tha ati, Trump nih America ram caah thil ningzaktuk khi asi ati ve,\nUK ah Khrihfa hna nih cun Afghan ral zam mi hna cu bawm ding ah ready asi cang tiah an chim Dr. Kandiah, →